Bukedde Online - Abadde afera famire ya Kirumira bamukutte\nKkooti egobye okusaba kwa Bakaleke okweyimirirwa\n'Abaana ba Kirumira tubakebeza maaso okuba...\nWALIWO omusajja eyawulidde okutemula kwa Muhammad Kirumira n’alabawo omuwaatwa w’ayinza okuliira.\nAbooluganda nga bakungubagira omugenzi\nObudde bwe bwawungedde ku Mmande n’agenda mu maka g’omugenzi n’abategeeza nti mujaasi azze kunoonyereza ku ngeri gye baatemuddemu omuntu waabwe.\nMuganda w’omugenzi ayitibwa Mahad Mugenyasooka yategeezezza nti, omusajja ono yategeerekeseeko erya Kateete ate oluusi yeeyita Mugisha.\nBaasoose kumulaba ku lunaku lwe baatemula Kirumira nga yeefudde afaayo ennyo.\nMugenyasooka yagambye nti, baasisinkana agenda Lubaga gye baali batutte Kirumira ne wabaawo omusajja owa booda eyamwesoose okumutwalako ku bwereere e Lubaga.\n“Bwe yantuusizza e Lubaga yanninze oluvannyuma lw’esssaawa nga bbiri n’amala n’antwala e Mulago ku ggwanika era y’omu ye yankomezzaawo e Mulago enkeera.\nYaddira ekikooti kye yalina n’akimpa olw’empewo wabula bwe twatuuka awaka ne ngimuddiza”. Bwatyo Mugenyasooka bwe yagambye.\nYayongeddeko nti, yasazeewo okubeesibako n’asulawo era n’ababuulira nti mujaasi ali ku ddaala lya meeja (Major) era akolera mu maka ga Pulezidenti.\nYagambye nti, tebaasoose kumufaako naye ku Mmande ekiro baatandise okumwekengera kuba abantu abaabadde bazze okubakungubagirako baabadde baweddewo awaka naye nga ye agaaniddewo ne batandika okumubuuza bw’abadde ayita omugenzi Kirumira nga tanyega.\nKyabawalirizza okumuggyako essimu, era okugikebera ng’erimu amasimu g’abajaasi n’abapoliisi abanene mu ggwanga.\nOkwongera okumwaza ng’alina n’ebbaluwa ya poliisi emulaga nti ali ku kakalu ka poliisi okuva ku poliisi y’omu Kisenyi nga baamuyimbudde wiiki ewedde.\nAmangu gano abaamagye abaaweereddwaayo Lt. Gen Henry Tumukunde eri famire ng’abaleetedde obuyambi baamukutte ng’abatuuze batandise okumutimpula n’atwalibwa mu kifo ekyekusifu.\nWabula abamu ku baalabise nga bamumanyi baagambye nti, yali wa bodaboda ng’avugira mu maaso ga poliisi y’e Kibuye nga ku “Prayer Palace” nga yeeyita Mugisha. Era omusajja ono abadde alabibwako nnyo mu nkuhhaana za bannabyabufuzi abavuganya gavumenti era abantu abamu mu Kampala bamumanyi ng’omujaasi.\nMuky. Sarah Kalule ssentebe w’e Bulenga B, Kirumira mw’abadde asula yagambye nti; Mu wiiki nga bbiri emabega Kirumira yamutuukirira n’amutegeeza nga bwe waliwo abatemu abamulondoola ku pikipiki ennene era n’amuwa amagezi okugenda ku poliisi aggulewo omusango era tamanyi oba yakikola.\nKuba ye omusango gwali munene nga tasobola kuba na buyambi bwonna.


1 Bassekabaka 17 LCB - Bannamuŋŋoona Baliisa Eriya - Awo - Bible Gateway\n17 (A)Awo Eriya Omutisubi ow’e Tisubi mu Gireyaadi, n’agamba Akabu nti, “Mukama Katonda wa Isirayiri gwe mpeereza nga bw’ali omulamu, tewaabe musulo newaakubadde enkuba mu myaka egijja wabula olw’ekigambo kyange.”\n2 Awo ekigambo kya Mukama ne kijjira Eriya nga kigamba nti, 3 “Vva wano ogende ebuvanjuba weekweke ku kagga Kerisi akoolekera Yoludaani. 4 (B)Ojja kunywanga mu kagga, era ndagidde bannamuŋŋoona okukuliisiza eyo.”\n5 N’akola nga Mukama bwe yamulagira, n’alaga ku kagga Kerisi, akoolekera Yoludaani, n’abeera eyo. 6 (C)Bannamuŋŋoona ne bamuleeteranga emmere n’ennyama buli nkya na buli kawungeezi, era n’anywanga mu kagga.\n7 Bwe waayitawo ebbanga, akagga ne kakalira olw’obutabaawo nkuba mu nsi. 8 Awo ekigambo kya Mukama ne kimujjira nga kigamba nti, 9 (D)“Situkiramu ogende e Zalefaasi ekya Sidoni obeere eyo. Ndagidde nnamwandu ali eyo okukuwanga emmere.” 10 (E)Awo n’agolokoka n’alaga e Zalefaasi. Bwe yatuuka ku wankaaki w’ekibuga, waliwo nnamwandu eyali alondalonda obuku. Eriya n’amusaba ng’agamba nti, “Nkwegayiridde, ndeetera ku mazzi matono mu kibya nnyweko.” 11 Bwe yali ng’agenda okugakima, Eriya n’amukoowoola ng’agamba nti, “Nkwegayiridde, ndeeteraayo n’omugaati.” 12 (F)N’addamu nti, “Mukama nga bw’ali omulamu, sirina mugaati okuggyako olubatu lw’obutta mu kibya n’otufuta mu kasumbi, era kaakano nkuŋŋaanya buku mbutwale eka neefumbire nze n’omwana wange tubulye tufe.”\n17 Bwe waayitawo ebbanga, omwana wa nnamwandu n’alwala nnyo, obulwadde ne bweyongera okutuusa lwe yafa. 18 (G)Nnamwandu n’agamba Eriya nti, “Kiki ky’onnanga, omusajja wa Katonda? Wajja okunzijukiza ekibi kyange n’okutta omwana wange?”\n19 Eriya n’amuddamu nti, “Mpa omwana wo.” N’amuggya mu kifuba kye, n’amusitula n’amutwala mu kisenge ekya waggulu[a] gye yabeeranga, n’amugalamiza ku kitanda kye. 20 N’akoowoola Mukama ng’agamba nti, “Ayi Mukama Katonda wange, ne nnamwandu ono gwe mbeera naye omuleeseko ekikangabwa kino, n’otta omwana we?” 21 (H)Eriya ne yeegololera ku mulenzi emirundi esatu, n’akaabira Mukama ng’agamba nti, “Ayi Mukama Katonda wange, obulamu bw’omulenzi ono bukomewo nate!”\n24 (I)Awo nnamwandu n’agamba Eriya nti, “Kaakano ntegedde ng’oli musajja wa Katonda, era n’ekigambo kya Mukama ekiva mu kamwa ko kiba kya mazima.”


Obukontanyo(Protons) - Wikipedia\nAkakontanyo (Proton) era akayitibwa mu bumpimpi “konta” katinniinya(=kasirikitu akatini ennyo) ,ke kamu ku butoffaali obusatu era obuyitibwa obutonniinya bw'akaziizi (sub atomic particles). Akakontanyo kakontana n'akasannyalazo kubanga ekisannyalazo kyako ekya pozitiivu kiri mu kukontana ne kyagi y'akasnnyalazo eya negatiivu.\nAkakontanyo kalina ekisannyalazo(kyagi) ekya pozitiivu era kalina “enzitoya y’akaziba”(atomic mass) eya amu 1 (one amu). Obukontanyo bwe bumu ku butinniinya obuzimba akaziba(atomu). Awamu ne nampawengwa (neutrons), busangibwa mu kifo ekikwafuwavu ennyo ekiyitibwa obuziizi(nucleus).\nOmuwendo gw’obukontanyo gwe gusinziirako kika kya nkyusabuziba(chemical) ki ekikolebwa akaziba . Ekinnyonnyozo kino kikulu nnyo era kiweebwa erinnya ery’enjawulo erya “namba y’akaziba” oba “omuwendo gw’akaziba” (atomic number).\nAkakontanyo (proton) kaba katinniinya akasirikitu (tiny particle), akatini ennyo okusinga akaziba. Obukontanyo butini nnyo era okusobola okukalaba wetaagisa “enzimbulukusa ey’obusannyalazo” (electron microscope) kyokka ate kanene nnyo okusinga “akasannyalazo”. Obukontanyo bwonna mu bwengula bwakolebwa nga okubwatuka okunenne kwa kabaawo. Okusooka tewaaliwo kintu kyonna. Waaliwo masoboza mangi agetadde gokka agatayaayaya wonna mu bwengula mu kikula ky’obupoto (photons =l ight) n’obutoniinya (larger particles) nga “bbosono”(bosons). Bbosono zino ezasooka zaalimu ttani ne ttani z’amasoboza era bungi ku bbwo ne bwekutulamu obukontanyo (protons) n’obukontanyo bwabwo (antiprotons).\nObukontanyo buno obusinga obungi oluvannyuma bwaggwamu amasoboza ne budda mu bbosono nate naye obukontanyo bw’obukontanyo (antipotons) bulabika okuba nga bulina we bwadda era enzitoya yonna mu bwengula eva mu bukontanyo buno obwafikkira. Obukontanyo bwonna mu bwengula bufaanagavu era nga bwonna busangibwa munda mwa atomu. Atomu ez’enjawulo ziba ne namba z’obukontanyo za njawulo; kino kye kifuula atomu emu okuba keriyamu, endala kaboni, zaabu, kkalwe oba mangeneezi. Kiva ku bukontanyo bumeka atomu bw’erina, si bika bya bukontano. Obukontanyo bwe bukola nnyukiriyasi oba ka tugambe amakkati ga atomu. Atomu esingayo obwangu ye ya kitondekamazzi kuba eno eba ne nyukiriysai erimu akakontanyo kamu kokka. Kyokka atomu ezisinga zirina obukontanyo obusukka mu kamu ne nampawengwa waakiri emu okubeera n’akakontanyo. Obukontanyo kyokka ate era bukolebwa obusitinniinya (elementary particles) obusingawo obutini obutalabika obuyitibwa “obukwaki” (quarks). Buli kakontanyo kalina obukwaka busatu, bubiri waggulu ate kamu wansi. Empliriro ya nnyukiriya ey’amaanyi ekwasawaza(bonds) wamu obukwaki . Enzitoya esinga ey’obukwaki eva mu mpalirizo y’obuziizi eya maanyi(strong nuclear force), si kwa bukwaki (quarks). Olw’okuba akakontanyo kaba n’obukwaki bubiri obuli waggulu n’akakwaki kamu akali wansi, akakontanyo kaba ne kyaagi ya pozitiivu okufaanana ne poola ya magineeti eya pozitiivu. Ebintu bibiri ebirina kyagi eza pozitiivu byesindikaganya buli kimu okuva awali ekirala, ekitegeeza nti obukontanyo mu atomu buba bwejja buli kamu ku kalala. Bwetaaga nampawengwa okubusikiriza okusigala awamu. Nampawengwa zino ziyamba okukuumira awamu obukontanyo nga zikozesa empalirizo ya nnyukiriya ey’amaanyi. Atomu esingayo obuzito mu butonde ye ya yulaniyamu nga eno erina obukontanyo 92. Ka kibe nampawengwa yadde empalirizo ya nyukiriya ey’amaanyi teyinza kukuumira wamu bukontanyo businga awo okusukka obutikitiki obutono ddala.\nBino bigyidwa ku "https://lg.wikipedia.org/w/index.php?title=Obukontanyo(Protons)&oldid=21815"\nLast edited on 19 Gusooka 2017, at 11:08\nLuno olupapula lwasemba okukyusibwamu ku 11:08, 19 Gusooka 2017.


Olugero Olukwata ku Bakozi mu Nnimiro y’Emizabbibu | Obulamu bwa Yesu\nOlugero Olukwata ku Bakozi mu Nnimiro y’Emizabbibu\nABAKOZI “AB’OLUVANNYUMA” MU NNIMIRO Y’EMIZABBIBU BAFUUKA “AB’OLUBEREBERYE”\nYesu yaakamala okugamba ababadde bamuwuliriza mu Pereya nti, “bangi ab’olubereberye baliba ba luvannyuma, n’ab’oluvannyuma baliba ba lubereberye.” (Matayo 19:30) Ensonga eyo aginogaanya ng’akozesa olugero olukwata ku bakozi mu nnimiro y’emizabbibu.\nAgamba nti: “Obwakabaka obw’omu ggulu bulinga omusajja eyalina ennimiro y’emizabbibu, eyakeera ku makya okufuna abakozi ab’okukola mu nnimiro ye. Bwe yamala okukkiriziganya n’abakozi okubasasula eddinaali emu olunaku, n’abasindika okukola mu nnimiro ye ey’emizabbibu. N’afuluma nate ku ssaawa nga ssatu n’alaba abalala mu katale nga bayimiridde awo tebalina kye bakola n’abagamba nti, ‘Nammwe mugende mukole mu nnimiro y’emizabbibu nja kubasasula ekibagwanira.’ Ne bagenda. Era n’afuluma ku ssaawa nga mukaaga, era ne ku ssaawa nga mwenda n’akola ekintu kye kimu. Mu nkomerero, ku ssaawa nga kkumi n’emu n’afuluma n’asanga abalala nga bayimiridde n’abagamba, ‘Lwaki okuva obw’enkya mubadde muyimiridde wano nga temulina kye mukola?’ Ne bamugamba nti, ‘Tewali yatututte kumukolera.’ N’abagamba nti ‘Nammwe mugende mukole mu nnimiro y’emizabbibu.’”—Matayo 20:1-7.\nAbo abawuliriza Yesu bwe bawulira ebigambo “Obwakabaka obw’omu ggulu” ne “omusajja eyalina ennimiro,” kirabika balowooza ku Yakuwa. Ebyawandiikibwa byogera ku Yakuwa nga nnannyini nnimiro y’emizabbibu, eyali ekiikirira eggwanga lya Isirayiri. (Zabbuli 80:8, 9; Isaaya 5:3, 4) Abo abali mu ndagaano y’Amateeka bageraageranyizibwa ku bakozi mu nnimiro y’emizabbibu. Kyokka, Yesu tayogera ku byayita, wabula ayogera ku ebyo ebiriwo mu kiseera kye.\nAbakulembeze b’amadiini, gamba ng’Abafalisaayo abaamugezesa gye buvuddeko ku bikwata ku kugoba abakazi, bamaze ekiseera nga beetwala okuba abanyiikivu mu kuweereza Katonda. Balinga abakozi abakola ekiseera kyonna era abasuubira okusasulwa omusaala omujjuvu, ng’omusaala ogwo gwa ddinaali emu buli lunaku.\nBakabona n’abantu abalala abali mu kiti ekyo balowooza nti Abayudaaya aba bulijjo tebaweereza Katonda mu bujjuvu, okufaananako abakozi abakola essaawa entono mu nnimiro ya Katonda ey’emizabbibu. Mu lugero lwa Yesu, bano be basajja abaaweebwa omulimu “ku ssaawa nga ssatu” ez’oku makya oba abo abaagufuna oluvannyuma—ku ssaawa mukaaga, ku ssaawa mwenda, ne ku ssaawa kkumi n’emu ez’olweggulo.\nAbasajja n’abakazi abagoberera Yesu batwalibwa ‘ng’abaakolimirwa.’ (Yokaana 7:49) Ebiseera byabwe ebisinga babadde bavubi oba nga bakola emirimu emirala. Naye mu mwaka gwa 29 E.E., “nnannyini nnimiro y’emizabbibu” yatuma Yesu Kristo ayite abantu abatwalibwa okuba aba wansi okuweereza Katonda ng’abayigirizwa ba Kristo. Be ‘b’oluvannyuma’ Yesu b’ayogerako, abatandika okukola mu nnimiro y’emizabbibu ku ssaawa kkumi n’emu.\nNg’amaliriza olugero lwe, Yesu annyonnyola ekibaawo ng’abakozi bannyuse. Agamba nti: “Akawungeezi bwe kaatuuka, nnannyini nnimiro y’emizabbibu n’agamba omusajja we alabirira abakozi nti, ‘Yita abakozi obasasule empeera yaabwe; sookera ku abo abazze oluvannyuma osembyeyo abaasoose.’ Awo abakozi abaatandika okukola ku ssaawa ekkumi n’emu bwe bajja, buli omu n’afuna eddinaali emu. Abo abaasooka ku mulimu bwe bajja ne balowooza nti bo bajja kusasulwa ekisingawo, naye nabo ne basasulwa eddinaali emu. Bwe baagifuna ne batandika okwemulugunyiza nnannyini nnimiro nga bagamba nti, ‘Bano abazze oluvannyuma bakoledde essaawa emu naye obasasudde kye kimu naffe abaateganye olunaku lwonna nga n’omusana gutwokya!’ Naye n’agamba omu ku bo nti, ‘Sirina kikyamu kye nkukoze. Tewakkiriziganyizza nange okukusasula eddinaali emu? Kwata empeera yo ogende. Ono asembyeyo njagala kumuwa empeera y’emu nga gye nkuwadde. Sisaanidde kukozesa bintu byange nga bwe njagala? Oba okwatiddwa obuggya olw’okuba ndi muntu mulungi?’ Bwe kityo, ab’oluvannyuma baliba ab’olubereberye, n’ab’olubereberye baliba ab’oluvannyuma.”—Matayo 20:8-16.\nAbayigirizwa bayinza okuba nga beebuuza ebigambo ebisembayo mu lugero olwo kye bitegeeza. Abakulembeze b’eddiini y’Ekiyudaaya abeetwala okuba “ab’olubereberye” banaafuuka batya “ab’oluvannyuma”? Era abayigirizwa ba Yesu banaafuuka batya “ab’olubereberye”?\nAbayigirizwa ba Yesu, abatwalibwa okuba “ab’oluvannyuma,” be b’okuba “ab’olubereberye,” era baakusasulwa mu bujjuvu. Yesu bw’anaafa, Yerusaalemi eky’oku nsi kijja kulekebwawo, era Katonda ajja kulonda eggwanga eriggya, “Isirayiri wa Katonda.” (Abaggalatiya 6:16; Matayo 23:38) Yokaana Omubatiza yali yayogera dda ku abo abandibadde mu ggwanga eryo bwe yayogera ku kubatizibwa n’omwoyo omutukuvu. Abo ababadde “ab’oluvannyuma” be bajja okusooka okubatizibwa mu ngeri eyo n’okuweebwa enkizo ey’okuba abajulirwa ba Yesu “mu bitundu by’ensi ebisingayo okuba eby’ewala.” (Ebikolwa 1:5, 8; Matayo 3:11) Abayigirizwa bwe baba nga bategedde bulungi enkyukakyuka Yesu z’ayogerako, balina okuba nga bakirabye nti bajja kukyayibwa abakulembeze b’eddiini abafuuse “ab’oluvannyuma.”\nKiki ekikakasa nti Yakuwa ye “nnannyini nnimiro y’emizabbibu,” era “abakozi” be baani?\nMu lugero luno, nkyukakyuka ki ez’amaanyi Yesu z’ayogerako?\nEnkyukakyuka ezo zeeyoleka ddi?


Bukedde Online - Tulagirizza ssukaali ebweru - Kyambadde\nTulagirizza ssukaali ebweru - Kyambadde\nAbantu 25 basimattuse ekizimbe ekigudde\nAbatuuze bye bagamba\nAdded 13th September 2011\nOkutuuka ku kino kiddiridde bbeeyi ya ssukaali okuddamu okulinnya nga kati buli musuubuzi amutunda bbeeyi gyâ€™ayagala kyokka nga gavumenti esirise. Mu butale obwâ€™enjawulo, ssukaali agula ssente eziri wakati wa 5,500/- ne 7,000/- buli kkiro era nti nâ€™abamu batandise okumuvaako olwâ€™obuseere.\nSsukaali yeegattiddwaako emiwendo gyâ€™amafuta nga kati petulooli agula wakati wa 3,900/- ne 4,100/-. Kino kirinnyisizza ebisale byâ€™entambula mu takisi ne bbaasi.\nWabula Gavumenti evuddeyo nâ€™egumya Bannayuganda nti obulumi abantu bwe balimu ebulaba era ensonga egikolako. Minisita alondoola ebyenfuna mu ggwanga, Henry Banyenzaki yagambye nti ekizibu kya ssukaali bakikolako kyokka waliwo amawulire ge bafuna nti abasuubuzi abamu be bakweka ssukaali.\nWabula abasuubuzi Dan Kiwanuka, Abdul Bazaale, Badru Kavulu, Adam Lubowa baasabye Gavumenti ekole ku miwendo gyâ€™amafuta, enoonye abagagga abaamukweka kubanga ssukaali ku makolero gyali ate ne doola ekolebweko ekendeere naye embeera yâ€™ebyenfuna ebalemeredde.\nUPDF etangaazizza ku by'okwaza amaka ga Gen. Kayihura\nEmisango mu kkooti y'amagye gyesibye


Bukedde Online - Ssente z'okuzimba omwala gwa Nalukolongo zizzeeyo mu Bbanka y'ensi yonna\nSsente z'okuzimba omwala gwa Nalukolongo zizzeeyo mu Bbanka y'ensi yonna\nDdamba ng'ayogerera mu lukiiko lwa Bannalubaga.\nSsente z'okuzimba omwala gwa Nalukolongo Channel zatwaliddwa bbanka y'ensi yonna, olw'okumala ebbanga eddene nga tezikozesebwa.\nBino byogeddwa Ismail Ddamba Kisuze, kansala wa Lubaga III mu KCCA, abadde mu lukiiko mw'asisinkanidde abakulembeze ku mitendera egy'enjawulo mu Lubaga, lw'atuuzizza ku ssomero lya Vienna High School e Kabowa.\nBasisinkanye mubaddemu ; abaayitamu okukiika ku KCCA n'abaayitamu okukiikirira abantu ku munisipaali e Lubaga n'abakulembeze b'ebitundu, abategeeze ebintu nga bwe bibadde bitambula mu kiseera ky'emyaka etaano gy'amaze ng'abaweereza.\nDdamba agambye nti, mu 2014, bbanka y'ensi yonna yawa Uganda ssente, ddoola za America obukadde 175 ku pulojekiti eno, okuzimba omwala gwa Nalukolongo Channel, okugugaziya n'okuguwanvuya gusobole okutwala amazzi agawera, gavumenti ya Uganda yeeyalina okuliyirira abantu abaliko baveewo, omulimu gutandike, ekyalema okutuusa ssente bbanka y'ensi yonna bwezizizzaayo.\nOluguudo lwa Ssuuna ne Wamala zigenda kuzimbibwa okutandika n'omwezi gwa July omwaka guno.\nAgambye nti, okusinziira ku mateeka g'alese gabagiddwa mu KCCA, teri muntu ssekinoomu addamu kukkirizibwa kutandikawo katale, nti, bazzeeyo okutambulira ku tteeka lya 1942 erigamba nti, gavumenti yokka y'erina okutandikawo obutale, nti wabula abasuubuzi baakulondanga abakulembeze beebeesiimidde.\nKu kya kasasiro, buli muntu avunaanyizibwa ku kufuna wasuula kasasiro we, ate alina kusuulibwa mu kifo ekyatongozebwa okusuulibwamu kasasiro kyokka, bw'oba tosobola kutuukawo ng'okolagana ne kkampuni esobola okumutwalayo ne muteesa.\nYeebazizza Bannalubaga okumuwa omukisa okubaweereza emyaka etaano gy'amazeeyo, nti wadde teyafunye mukisa kuddayo naye ajja kusigala akolera wamu n'abantu b'e Lubaga.\nKitalo! Omubaka wa palamenti ya East Africa Mathias Kasamba afudde\nBaze bwe baamusiba muggya wange n'ansuulira abaana\nAkaboozi k'oku makya ddagala erikugobako situleesi n'oyaka\nOkwevuunika kiraga buteesiga mwagalwa wo


Иезекииль 10 NRT - Ezeekyeri 10 LCB | Biblica América Latina\nИезекииль 10 NRT - Ezeekyeri 10 LCB\n1Ne ntunula, laba, ekifaananyi eky’entebe ey’obwakabaka eya safiro nga kiri waggulu w’ekibangirizi w’emitwe gya bakerubi. 2 Mukama n’agamba omusajja ayambadde linena nti, “Genda wakati wa zinnamuziga wansi wa bakerubi, otoole amanda mu mukono gwo okuva wakati mu bakerubi, ogasaasaanye mu kibuga.” N’ayitawo nga ntunula.\n3 Bakerubi baali bayimiridde ku luuyi olw’Obukiikaddyo obwa yeekaalu; omusajja bwe yayingira ekire ne kijjula mu luggya olw’omunda. 4 Awo ekitiibwa kya Mukama ne kyambuka okuva waggulu wa bakerubi ne kidda mu mulyango gwa yeekaalu. Ekire ne kijjula mu yeekaalu, n’oluggya ne lujjula okumasamasa okw’ekitiibwa kya Mukama. 5 N’okuwuuma kw’ebiwaawaatiro bya bakerubi ne kuwulikika wala mu luggya olw’ebweru, ng’eddoboozi lya Mukama ow’Eggye bwe liwulikika ng’ayogedde.\n6 Mukama bwe yalagira omusajja ayambadde linena nti, “Toola omuliro okuva mu zinnamuziga, wakati mu bakerubi,” omusajja n’ayingira n’ayimirira ku mabbali ga nnamuziga emu. 7 Awo omu ku bakerubi n’agolola omukono gwe eri omuliro ogwali wakati wa bakerubi, n’addira ogumu ku gwo, n’aguteeka mu ngalo ez’omusajja ayambadde linena, eyagutwala n’afuluma. 8 Wansi w’ebiwaawaatiro bya bakerubi waalabika ng’awaali emikono gy’omuntu.\n9 Ne ndaba zinnamuziga nnya ku mabbali ga bakerubi buli nnamuziga ng’eriraanye kerubi, zinnamuziga nga ziyakaayakana ng’ejjinja erya berulo. 10 Mu ndabika nga zifaanagana, nnamuziga emu ng’eri ng’etudde mu ginnaayo. 11 Mu kuseeseetuka, zaaseeseetukanga mu njuyi nnya bakerubi gye baatunulanga, era zinnamuziga z’omu maaso gye zaayiringitiranga, n’endala zonna gye zaayiringitiranga. 12 Omubiri gwabwe gwonna, n’emigongo gyabwe, n’emikono gyabwe, n’ebiwaawaatiro byabwe, ne zinnamuziga, nga zijjudde amaaso enjuuyi zonna. 13 Ne mpulira zinnamuziga nga ziyitibwa “ezeetooloola eziwulukuka.” 14 Buli emu ku zo yalina obwenyi buna: obwenyi obw’olubereberye bwali bwa kerubi, obwokubiri nga bwa musajja, obwokusatu nga bwa mpologoma, obwokuna nga bwa mpungu.\n15 Awo bakerubi ne basituka. Bye biramu bye nalaba ku mabbali g’omugga Kebali. 16 Bakerubi bwe baaseeseetukanga, zinnamuziga ezaali ku mabbali ne ziseeseetukira wamu nabo; bakerubi bwe baayanjuluzanga ebiwaawaatiro byabwe okusituka okuva ku ttaka, zinnamuziga nazo tezaavanga ku lusegere. 17 Bakerubi bwe baayimiriranga, nazo ne ziyimirira; bakerubi bwe baasitukanga, nnamuziga ne zisitukira wamu nabo, kubanga omwoyo ow’ebiramu yali mu zo.\n18 Awo ekitiibwa kya Mukama ne kiva ku mulyango gwa yeekaalu ne kiyimirira waggulu wa bakerubi. 19 Ne ndaba bakerubi nga bayanjuluza ebiwaawaatiro byabwe, ne basituka okuva ku ttaka, ne zinnamuziga nazo ne zigendera ku mabbali gaabwe. Ne bayimirira awayingirirwa ku luggi olw’ebuvanjuba olwa yeekaalu ya Mukama, n’ekitiibwa kya Katonda owa Isirayiri nga kiri waggulu waabwe.\n20 Era ebyo bye biramu bye nalaba wansi wa Katonda wa Isirayiri ku mugga Kebali, olwo ne ntegeera nga bakerubi. 21 Buli omu yalina obwenyi buna n’ebiwaawaatiro bina, ne wansi w’ebiwaawaatiro byabwe nga waliyo ebyali ng’emikono gy’omuntu. 22 Obwenyi bwabwe bwanfaananira nga buli bwe nalaba ku mugga Kebali. Buli omu n’atambula n’agenda mu maaso.


OLWALEERO lwe ziweze ennaku 100 bukya omuduumizi wa Poliisi, John Martins Okoth Ochola 59, akwasibwa ofiisi nga March 15, 2018.\nOchola yalondebwa okudda mu bigere bya Gen. Kale Kayihura mu nkyukakyuka Museveni ze yakola nga March 4, 2018 mwe yalondera ne munnamagye, Brig. Sabiiti Muzeeyi ku bumyuka bw’omuduumizi wa Polisi n’afuumuula ne Lt. Gen. Henry Tukumunde ku bwa minisita w’Obutebenkevu n’amusikiza Gen. Elly Tumwine.\nEmirimu gye ng’omuduumizi wa Poliisi, Ochola yagitandika nga March 15, 2018, Gen. Kayihura lwe yamukwasa ofiisi ku mukolo ogwali ku kitebe kya Poliisi e Naggulu. Ng’ayingidde ofiisi, Ochola yatandikira ku kusazaamu enkyukakyuka Kayihura ze yali yaakasembayo okulangirira ku Lwokutaano ng’anaagobwa ku Ssande.\nMu nkyukakyuka Ochola ze yakola, essira yalissa ku kulonda baserikale okusinziira ku madaala kwe bali n’obumanyirivu bwe balina okwawukanakao ku Kayihura eyali agoberera obuwulize n’obumanyi.\nMu nkyukakyuka ze yalangirira, Ochola yakyusa boofiisa abasoba 200 ab’amayinja aga wagulu okwali okuzzaayo Abaasi Byakagaba, mu kitongole ekirwanyisa obutujju ky’alinamu obukugu ng’ono Kayihura yali amututte mu kitongole ekivunaanyizibwa ku mafuta.\nOchola era yalagira Siraje Bakaleke okuva mu ofiisi addeko ebbali asobole okunoonyerezebwako ku bigambibwa nti yeekobaana n’abaserikale abalala ne babba ssente akawumbi kamu n’obukadde 400 ku Bakorea ba Yinvesita abaali bazze okusuubula zaabu.\nOlwamala okubabakko ssente zaabwe, Bakaleke yagezaako okubatikka ku nnyonyi okubazzaayo ewaabwe, ekintu ekyatuusa ekitongole ekiketta munda mu ggwanga, ISO okumunoonyerezaako ne bofiisa abalala era abamu baakwatibwa.\nShaban Ssenfuka ng’alaga ebiwundu bye yafunira e Nalufeenya oluvannyuma lw’okutulugunyizibwa.\nOKUTEREEZZA CID Ng’akkalidde mu ofiisi, Ochola yasooka kuddiza akulira ekitongole kya bambega ekinoonyereza ku buzzi bw’emisango ekya CID, Grace Akullo obuyinza bwe obujjuvu obwali bwamuggyibwako Gen. Kayihura ng’ayita mu kutonda ebitongole ebya bambega ebyetengeredde okwali; Special Investigations Unit (SIU) ne Special Investigations Division (SID) nga bikolera ku biragiro bye baafunanga ku ye (Kayihura) mu kifo kya Akullo.\nOchola yayongera amaanyi mu kitongole kya CID bwe yakola enkyukakyuka ez’omuggundu bwe yaggyamu abaserikale abamu n’okuzza abalala Kayihura be yali yassa ku akatebe.\nTTOOCI Abamu ku boofiisa Ochola be yazzaayo mu CID kuliko SCP Elly Womanya eyali amyuka akulira Interpol n’amuzzaayo mu kitongole ekinoonyereza ku buzzi bw’emisango ekya CID nga y’akulira ettabi erya Special Investigations Unit (SIU) ne Fred Enanga eyaliko omwogezi wa poliisi nga kati yaddiziddwayo mu CID nga yavunaanyizibwa ku nzirukanya y’emirimu.\nOchola yalagira okugatta ofiisi n’ebitongole Gen Kayihura bye yali ataddewo ng’ekitongole ky’amafuta kye yalagira kidde wansi w’ekitongole ekirwanyisa obuzigu, Flying Squad ne Special Investigations Unit okukolera wansi w’ekitongole ekinoonyereza ku buzzi bw’emisango, ekivunaanyizibwa okukuuma abakungu ekya VIPPU yakizza mu kitongole ekirwanyisa obutujju wamu n’ekitongole ekivunaanyizibwa ku mafuta.\nOchola yazzizzaawo poliisi ennawunyi ng’eno Kayihura yagiggyawo emmotoka zonna nazikwasa abaduumuzi ba poliisi ez’enjawulo nga mu nteekateeka empya buli luguudo luliko emmotoka ennawunyi.\nOchola era yazzaawo n’amasimu ga Poliisi aga 999 agaali gaggyibwawo ng’abantu abalina obuzibu baasigala kukuba ku masimu g’abaserikale.\nOKUGGALA NALUFENYA Ochola nga yaakayingira ofiisi yalagira okuggala ekkomera ly’e Nalufenya eryali ly’egulidde erinnya mu kutulugunya abasibe. Ochola okuggala Nalufenya, kyaddirira abantu abenjawulo naddala bannabyabufuzi n’abalwanirizi b’eddembe okulyemulugunyaakonti batulugunyizaayo abantu.\nNalufenya yali wansi wa Flying Squad n’ekitongole kya Special Operations ekyakulirwanga Nixon Agasirwe mu kiseera kino eyakwatibwa amagye. E Nalufenya waali wakuumibwayo abantu ababa bakwatiddwa mu misango eminene naddala egy’obutujju n’ettemu.\nAbamu ku basibe be baggalirako e Nalufenya ye Jamil Mukulu eyali akulira ADF. Omusinga wa Rwenzururu, Charles Mumbere ne basajja be abaakwatira mu lubiri lwe e Kasese mu November 2016, abagambibwa okutta bakulembeze b’abasiraamu mu Busoga, abagambibwa okwenyigira mu kutta Kaweesi omwali ne Meeya we Kamwenge Geoffrey Byamukama eyatulugunyizibwa n’asimbayo(emagombe) n’ekitooke.\nOKUYIMIRIZA ABABADDE BANYWA AMAFUTA GA POLIISI Ochola yalagidde buli abadde anywa amafuta ga Poliisi mu bukyamu okunoonyezebwa. Ekiragiro kino Ochola yakiwadde Akullo okunoonyereza naddala ku bantu ba bulijjo abasoba mu 200 abagambibwa nti bamaze ebbanga nga bafuna amafuta mu poliisi mu bukyamu ne bagifiiriza ssente ezisoba mu buwumbi nga 160 .\nOchola okuyisa ekiragiro kino, kyadiridde ababalirizi b’ebitabo bya gavumenti okufulumya lipoota ng’eraga nti waliwo abantu ba bulijjo abasoba mu 200 ababadde bafuna amafuta okuva mu poliisi.\nMu nteekateeka yeemu Ochola yaggyeewo kaadi abaserikale kwe babadde bafunira amafuta ku masundiro ag’enjawulo nga kino kyagendereddwaamu kukendeeza ku ssente poliisi z’esaasaanya n’okugagobako abantu abataali baserikale abaali bagafuna nga Ochola yalagidde wabeerewo okunoonyereza ku babadde bagafuna.\nOkulabang’ebitongole ne ofiisi ez’enjawulo zikola emirimu gyazo Ochola yalagira buli muserikale akole emirimu gye naddala okuwuliriza ensonga eziruma abantu ekyakendeeza ku mujjuzo gw’abantu abaakeeeranga ku kitebe kya poliisi e Nagulu nga baagala okulaba omuduumuzi wa poliisi.\nOKUBALA ABASERIKALE: Ochola yayisizza ekiragiro okuddamu okubala abaserikale ba Poliisi bonna mu ggwanga okuzuula oba bawera 43,000.Okubala abaserikale ba Poliisi kwatandise Mmande nga June18, 2018 ku bitebe bya poliisi byonna mu ggwanga nga kwakukulungula emyezi ebiri.\nOchola ayagala okuggya abaserikale ab’empewo ku lukalala lw’emisaala. Mu kuwaayo ofiisi, Gen Kayihura kati ali mu kkomera ly’amagye e Makindye yawa lipoota ng’alaga nti poliisi erimu abaserikale 43,000. Okubala abaserikale kwatandikidde mu Kampala ng’abaserikale abakolera mu bitongole eby’enjawulo baakubalibwa mu bitundu ne ku poliisi we bakolera.\nAbaduumuzi ba poliisi ez’enjawulo balagiddwa obutategeka kubala kuno mu bifo bisukka mu bibiri mu bitundu byabwe.\nOKUSOOMOOZEBWA Ochola yagenda okulondebwa ng’ebyokwerinda biri yegeyege. lObumenyi bw’amateeka okweyongera naddala ettemu, ekiwambabantu abamu ne battibwa. Kuno kwe kusoomoozebwa Ochola kw’akyalina okwahhanga.\nlEttemu likyagenda mu maaso n’okuwamba abantu naddala abaana n’abawala ng’abazigu basaba ssente kyokka abamu era abamu abawambiddwa battiddwa.\nWe baamukwasiza ofiisi, Poliisi yali eziringitana n’okunoonyereza ku kuwambibwa n’okutemulwa mu ntiisa okw’omuwala, Susan Magara gwe batta wadde baali baweereddwa obukadde 700.\nMagara 28, yawambibwa nga February 7, 2018 ne bamubuzaawo okumala ennaku 20 nga bwe bapeeka kitaawe John Fitzgerald Magara ensimbi okutuusa lwe baamutta omulambo gwe ne bagusuula e Kitiko okumpi n’e Kigo nga February 27, 2018.\nOkuwamba abantu kwagenda mu maaso Ochola bwe yaddira Kayihura mu bigere ng’abamu ku bawambiddwa ne battibwa ye; muwala Brinah Nalule eyali omuyizi mu YMCA (omulambo gwe gwazuulibwa e Mutundwe mu Kabaawo zooni) ne Rose Nakisekka ng’abazigu baabawamba okuva mu paaka ya takisi enkadde ne bakubira bazadde baabwe nga basaba ssente kyokka ne babatta. Ochola bwe yabadde mu kukubaganya ebirowoozo ku byokwerinda nga June 11 2018 n’abakulira ebitongole ebyokwerinda ebirala, yagambye poliisi yaakafuna emisango 79 egy’okuwamba abantu nga 10 ku gyo abantu bafudde, basobodde okununula 15 abawambiddwa ate emirala nekizuula ng’abantu be beewamba.\nOkusobola okugonjoola kino, Poliisi yakwatagana n’ebitongole by’okwerinda ebirala abaserikale ne bazingako omuzikiti gwa USAFI ne bakwatayo abantu ab’enjawulo oluvannyuma lw’okufuna amawulire nti omu ku beenyigira mu kuwamba Magara nga yali yekukumye mwabo. Ku baakwatibwa mu muzigiti guno, 8 basimbiddwa mu kkooti ne bavunaanibwa.\nMu nnaku 100 era Ochola yafunye ekizibu abazigu ab’emmundu nga batambulira ku pikipiki bwe baakubye omubaka Ibrahim Abiriga amasasi agaamuttiddewo n’omukuumi we Saidi Kongo bwe baabadde badda ewuwe e Kawanda nga June 8 2018. Abazigu b’emmundu by’ebimu ku bintu ebyasoomooza Kayihura gwe yaddira mu bigere abazigu bwe baatandika okutta abantu omwali Bamasheikh okwali Abdul Karim Ssentamu, Mustapha Bahiga, Hassan Kirya n’abalala okuli Andrew Felix Kaweesi, eyali omumyuka wa Ssaabawaabi w’emisango gya gavumenti Joan Kagezi ne munnamagye Maj. Muhammad Kiggundu.\nOKUZZAAWO EKITIIBWA N’OBWESIGE BWA POLIISI MU BANTU Ochola akyalina okusoomooza okw’amaanyi okufuna obwesige bwa Bannayuganda kubanga bangi, Poliisi baagiggyamu dda obwesige olw’ebikolobero ebibakoleddwaako abapoliisi. Abantu bangi abatayambibwa buli lwe beekubira enduulu ku Poliisi.\nMu nnaku 100 ze yaakamala mu ofiisi, tewali nnyo kiraga nti Ochola azzizzaawo ekitiibwa kya Poliisi mu bantu kubanga poliisi ekyalimu empulunguse z’abantu. Abantu bakyasibwa mubuduukulu bwa Poliisi okumala essaawa ezisukka mu 48, ekimenya amateeka n’abalala bakyabasasuza ssente okubayimbula ku kakalu ka Poliisi akamanyiddwa nti kaba ka bweerere. Poliisi ey’oku nguudo ekyalya enguzi n’emize emirala mingi.\nABAKUGU MU BYOKWERINDA KYE BAGAMBA Eyali amyuka omuduumuzi wa poliisi n’awummula, Julius Odwe yagambye nti abantu bangi bamutuukiridde nga bamubuuza ku nkola y’obukulembeze bwa poliisi obupya obukulirwa Ochola, wabula nti ye akyabwetegereza. Yagambye nti okubaako ky’ayogera ku bukulembeze buno wajja kumala kuyitawo ennaku 180 (gy’emyezi 6) okusobola okubuteeka ku minzaani okulaba oba bulina kye bukoze ekyenjawulo kuba ebintu bingi ebirina okutunuulirwa. Ochola ye yaddira Odwe ku kifo ky’omumyuka w’omuduumuzi wa poliisi mu 2011 nga Gen Kayihura ye mukama we.\nYe Charles Rwomushana eyakolerako mu Internal Security Organization (ISO) yagambye nti obukulembeze bwa poliisi obupya tebulina kye busobola kukyusa ng’ebintu ebikulu tebinatereezebwa.n Poliisi erina okwesigama ennyo ku by’ekikessi n’okubega kuba gwe musingi mu kutebenkeza eby’okwerinda ng’ekolaganira wamu n’ebitongole ebirala nga ISO.\nYategeezezza nti bino byonna byandibadde bisoboka singa ekitongole kya Special Branch weekiri wabula nga Kayihura yakiggala kuba kyandibadde kiyamba okuketta n’okukwata abo abateeberezebwa okubeera mu buzzi bw’emisango okusinga okugenda okuyoola abantu oluvannyuma abayimbulwa nti tebalina musango gwonna.\nAkulira ekitongole kya poliisi ekitabagana n’omuntu wa bulijjo n’okugirungamya ku byobufuzi, Asan Kasingye yagambye nti mu nnaku 100, Ochola asobodde okukumaakuma abaserikale ne bakolera wamu ng’ekitole era asobodde okuwa ekyanya ofiisi n’ebitongole ebiri wansi we okukola emirimu oluvannyuma ne bamutwalira alipoota nga bayita mu mitendera.Kino kiyambye okuzzaamu abaserikale amaanyi


Kalusiyaamu (Calcium) - Wikipedia\nGakuweebwa Charles Muwanga !!! Akaziba ka Kalusiayaamu era kayitibwa Atomu ya Kalusiyaamu (Calcium atom)!!\n* Akabonero: Ca\nNamba y'akaziba : 20\nOkuva mu ky’olulattini calcis (lime)\nEnjuba bw’eba ng’eri mu kukyuka, atomu zayo eza kaboni ne okisegyeni zonna okuzifuula kkalwe (iron), etondekawo atomu ya kalusiyaamu. Akaziba ka kalusiyaamu kamu kaba n’obukontanyo 20 n’obusannyalazo 20 ne nampa 20. Kalusiyaamu kyuma ekiwewufu, nga kigumu okusinga ekikulembero (lead).\nEnjuba bw’eba emaze okukyusa atomu zayo okuzizza mu kkalwe, etulika, n’esasaanya atomu za kalusiyaamu mu nabire empya (new nebula). Obuziba bwa kalusiyaamu mu nabire yaffe, eyafuuka ensengekera y’enjuba Muwanga, bwakolebwa mu kitundu ky’ensi ekimu ekifuula kalusiyaamu okuba endagakintu ey’okutaano esingayo okuba mu magombe g’Ensi (Earth’s crust).\nKalusiyamu asinga ku nsi yegasse ne kaboni okukola molekyo za kalusiyamu ne kaboni eziyitibwa kalusiyamukaboneeti (Calcium carbonate) omuva “enjazi ez’ekitendero” (sedimentary rocks) ng’amayinja ga layimu (limestone) ne kyooka (chalk).\nKyokka kalusiyaamu era y’emu ku atomu ezenyigira mu kukola ebiramu. Sipongi (sponges) n’ensolo endala zikola obuzimbe bwazo obugumu mu kalusiyaamu era ensolo zi kaalugamba (chordates) zikola amagumba gaazo n’ebisosonkole by’amagi mu kalusiyaamu.\nBino bigyidwa ku "https://lg.wikipedia.org/w/index.php?title=Kalusiyaamu_(Calcium)&oldid=21818"\nLuno olupapula lwasemba okukyusibwamu ku 11:13, 19 Gusooka 2017.


PULEZIDENTI w'akakiiko akavunanyizibwa ku mizannyo gya Olympics mu Uganda aka Uganda Olympic Committee (UOC) William Blick alaze okutya nti Uganda yandiwerwa mu kibiina ekiddukanya omuzannyo guno mu nsi yonna ekya FIM olw'akawayi akamu okwekutulako okukola ekibiina ekyetongodde.\nAgambye era nti ne gavumenti ng'eyita mu kakiiko akavunanyizibwa ku mizannyo aka National Council of Sports (NCS) eyinza okuwera abadigi ate nge kye kimu ku bibiina ebibadde bisinga okuddukanyizibwa obulungi mu ggwanga.\nBlick abadde ayogerera ku lukiiko lwa bannamawulire ku kitebe kya UOC aba FMU gye batongolezza empaka za FMU ezigguddewo kalenda ya 2020 ezinabeera e Garuga ku Victoria Raceway Park ku Ssande.\n"Kati njogera ng'omukulembeze w'emizannyo. Kya nnaku okulaba nti embera eno etuuse ku muzannyo gwa digi. Bandibadde basooka kwebuuza ne batakola buyeekera kubanga bagenze ne bakola endagaano n'amakkampuni agavuganya n'ago agateeka ensimbi mu FMU okugeza Coca Cola ate ne bategeka empaka e Busiika mu kiseera kye kimu nga ne FMU etegese Mbarara Rally," William Blick bwe yategeezezza.\nAyogedde ne ku ssente obukadde 300 aba FMU ze babadde basuubira okuva mu gavumenti bwe zoolekedde okusazibwamu.\nAvumiridde n'embeera akabiina akeekutuddeko gye kakulembeza nti aba famire ya Blick beekulembeza mu muzanno gwa digi era nti be baalemesezza abakulembeze ku ludda lwabwe okuyitamu mu kulonde okwabaddewo omwezi oguwedde abadde pulezidenti Dusman Okee mwe yawanguliddwa.\n"Toyinza kuleeta bya famire mu mizannyo," William Blick bwe yategeezezza.\nAte Arthur Blick ategeezezza nti Uganda yandisazibwamu kubanga ebadde eweereddwa omukisa okutegeka empaka za Africa eza digi ze yakoma okutegeka mu 2012.\n"Empaka za Africa zoolekedde okutufa. Amawanga amalala gabadde gatwegomba era okwekutulamu kijja kufiiriza nnyo eggwanga. Omuzannyo mbaddewo nga tugutumbula kati emyaka 20 naye kya nnaku okulaba nga gusasima mu myaka ebiri yokka," Arthur Blick bwe yategeezezza.\nOkukkakkanya embeera, Pulezidenti wa FMU, Dipu Ruparelia agambye ayimirizza ekiragiro ky eyabadde ayisizza nti abavuzi ba digi bonna abeetabye mu mpake ezaategekeddwa akabiina ekeekutuddeko bawereddwa n'agamba nti okusalawo kujja kukolebwa kibiina kya FMU kyonna era n'abakubiriza okujjumbira okuteesa okwa February 25.


Bukedde Online - Omusiguze asse nnannyini mukazi\nOmusiguze asse nnannyini mukazi\nOmuyizi w'e Makerere asimattuse okuttibwa e Kawempe\nAtalidde mmere ono tomusobola\nAdded 25th September 2017\nOMUSIGUZE akkakkanye ku nnannyini mukazi n’amutemaatema amajambiya n’amutta lwa kubalondoola.\nOmuserikale ng’atwala Nakigozi (muka Lukwago eyattiddwa) ku poliisi.\nAdduse poliisi n’ekwata omukazi avuddeko ettemu lino.\nThomas Kitagenda ow’emyaka 35, omutuuze w’e Bunza Kamugombwa mu Ggombolola y’e Kalamba mu Butambala yakkakkanye ku mutuuze munne gwe yasigguddeko omukazi, Andrew Lukwago 25, n’amutematema oluvannyuma omulambo n’agusuula ku kkubo.\nLukwago okuttibwa kiddiridde okugezaako okulondoola omusiguze Kitagenda abadde amututteko mukazi we Proscovia Nakigozi kyokka bw’abakutte lubona nga banyumya akaboozi mu nnyumba ya Kitagenda, afulumye na jjambiya ne batandika okulwana okukkakkana nga nnannyini mukazi bamutemyetemye ne bamutta.\nKitagenda bwe yakomyewo mu nnyumba, muka Lukwago yalabye omusaayi ku mpale ne yeekengera, n’amubuuza ekibaddewo n’amulimba nti babadde babbi era alwanaganye nabo n’abakuba ne badduka.\nWabula oluvannyuma yakitegedde nti abadde bba Lukwago. Bazzeemu ne beebaka era obudde bwabadde bwakakya, abatuuze kwe kulaba omulambo gwa Lukwago ku kkubo erikyama ewa Kitagenda ne batemya ku poliisi y’e Kibibi.\nKitagenda olwalabye poliisi n’adduka olwo poliisi kwe kukwata Nakigozi (Muka Lukwago).\nNakigozi bw’atuusiddwa ku poliisi y’e Kibibi agambye nti Lukwago abadde asusse okumutulugunya kwe kufunayo anaamunaazaako ennaku kyokka teyategedde byabaddewo kiro.\nAgambye nti Kitagenda yasoose kumulimba nti baabadde babbi era abakubye emiggo ne badduka era yakitegedde luvannyuma nti abadde Lukwago. Yagambye nti tafumbirwangako Lukwago wabula Lukwago ye yafumbirwa ewuwe era abadde amukooye olw’okumutuntuliza mu maka ge.\nAkulira okunoonyereza ku buzzi bw’emisango mu Butambala, Wiliam Basiima agambye nti Nakigozi aguddwako omusango gw’obutemu nga bwe banoonyereza oba yayambyeko muganzi we okutta bba nga n’okumunoonya bwe kugenda mu maaso.\nVilla eyagala kuzza Express mu 'lejula'\nEkitooke ekiriko enkota omwenda kisattiza ab'e Lwengo. Kibwatuka ng'eggulu\nBamusuulidde bbebi n'addukira ku poliisi


Bukedde Online - Owa LDU attiddwa mu ntiisa\nOmusuubuzi w'omu Kikuubo asibye omukozi we ng'amulanga okubulankanya obukadde 500\nNGA tebannamutta, yasoose kugenda ku siteegi ya bodaboda n'apangisa pikipiki olunaku lulamba. Keneddy Nyende 27 ye yagenze ku siteegi y'e Buwenge mu disitulikiti y'e Jinja n'apangisa pikipiki wabula wano we yasanze Daudi Ssekabaga eyamulumirizza bw'ali omubbi wa bodaboda ng'olumu yagezaako okumusalako obulago atwale pikipiki ye.\nSsekabaga omuvuzi wa bodaboda mu kibuga ky'e Buwenge ng'ono yabadde n'ebiwundu mu bulago yategeezezza banne nga Nyende bwe yamupangisa gye buvuddeko okumutwala mu maka ge e Kisozi gye yali amuttidde kyokka n'amusimattuka. Aba bodaboda ebigambo bya Ssekabaga olwabadde okubagwa mu matu ne balumba Nyende ne bamukuba emiggo egyamusse.\nPoliisi yagenze okutuuka ng'amaze okufa omulambo ne bagutwala mu ggwanika ly'eddwaaliro lya Buwenge Health Center lV.\nAba bodaboda baalumbye eddwaaliro ne basikayo omulambo ne bagussa mu luggya ne bagukumako omuliro wakati mu kukuba embeekuulo. Abaserikale baayiiriddwa mu bungi era amasasi ne ttiyaggaasi ne bitandika okwesooza.\nAbantu baagyanukuzza mayinja obudde ne budda ku bunnaabwo ekyawalirizza oluguudo olugenda e Kamuli okuggalwa. Abantu abamu baalumiziddwa mu kavuvuηηano kano nga kuliko Aisha Namugere ow'e Buwenge ne Sophie Namwase omuyizi ku Buwenge Modern\nOmubaka Mbwatekamwa alangiridde nga bw'annyuse ebyobufuzi\nUgachick eyongedde ebbugumu mu kalulu ka Bukedde aka Gabula Ssekukkulu\nAtemyeko bba omutwe omulambo n'aguziika mu nnyumba e Buwambo - Gombe


Bukedde Online - Minisita Nantaba attottodde bwe yasimattuse abavubuka e Kayunga\nEbintu 10 omuyizi by'afuna mu kusoma obutabo\nMINISITA Aidah Nantaba attottodde engeri gye yasimattukidde awatono okugajambulwa abatuuze e Kayunga ku by’ennyingo ey’ekkomo ku myaka gya Pulezidenti n’agamba nti kigenda kumubeerera kizibu okwebuuza ku bantu okuggyako ng’ayongeddwa obukuumi.\nAbabaka Lugoloobi (ku kkono) ne Nantaba nga basibiddwaako obuwero obumyufu.\n“SSinga ndi mufu! abavubuka baatuyiikidde mu lukuhhaana ne batusiba obuwero obumyuufu ku mpaka, kyokka twabadde tukyali awo Karangwa (ssentebe wa NRM e Kayunga) n’atuuka n’ebbiina ly’aba bodaboda 2010.\nEmiggo ne gitandika n’abaserikale ba poliisi badduse batulese mu mikono gy’abantu abakyamu”, Nantaba bwe yategeezezza Bukedde eggulo ku Ssande.\nNantaba byamutuuseeko n’omubaka Amos Lugoloobi owa Ntenjeru North bwe baabadde mu lukiiko olwategekeddwa mu kabuga k’e Kayunga okufuna ebirowoozo by’abantu kyokka abantu ne babatabukira nga baagala basooke okubannyonnyola we bayimiridde ku nnyingo 102b eya Konsitityusoni.\n“ Abavubuka tebaatuwadde mukisa kwogera ne batusiba obuwero obumyufu.\nNze bansibye obuwero buna nga tetulina bukuumi wadde,” Nantaba bwe yagambye.\nYannyonnyodde nti Karangwa n’ekibinja bwe baatuuse, okulwana ne kutandika n’agamba nti ddeereva we ye yamuwonyezza okufa kuba alina engeri gye yamuggyeewo wakati mu bavubuka ab’enjuyi zombi okukubagana.\nNantaba yagambye nti bangi ku bavubuka naddala ekibinja ekyabadde ne Karangwa baakubiddwa nnyo era bali mu malwaliro n’ebiwundu eby’amaanyi n’agattako nti embeera gye yalabye e Kayunga, kigenda kuba kizibu okwebuuza ku bantu okuggyako ng’ebyokwerinda byongeddwaamu amaanyi.\nBwe yabuuziddwa w’ayimiridde ku nnyingo 102b, Nantaba yagambye nti akyali muwagizi wa Pulezidenti Museveni wabula yagaanyi okwogera oba awagira okuggya ekkomo ku myaka mu Konsitityusoni kubanga akyalina okwebuuza ku bantu.\nNantaba yawakanyizza ebyogerwa nti yalangiridde dda nga bw’atawagira kukyusa Konsitityusoni n’agamba nti nga Minisita kimukakatako okuwagira ekisaliddwaawo mu kabineenti.\nBakutte abategeka enkiiko za Bobi Wine


Lwaki Abayudaaya n’AbawaLabu/Abasiraamu tebakwatagwana?\nOkusooka, kikuluokutegeera nti Abawalabu bonna ssi basiramu era ssi Basiramu bonna ntI Bawarabu. Newankubadde nga abasinga obungi ku Bawalabu basiraamu, waliwo abalala bangi abatali Basiramu. Waliwo waliwo Abasiraamu abatali Bawalabu bangi mu nsi nga Indonesiya, ne Malesiya okusinga Abasiramu Abawarabu. Eky’okubiri, kikulu okutegeera nti ssi kituufu nti Abawarabu bonna tebagaala Bayudaaya era nti ssi buli Basiramu bonna nti tebagala Bayudaaya. Tuli okuba abegendereza obutasibaako bantu batu ga mbuzi. Wabula, okutwaliza ewamu, Abawalabu n’Abasiramu balina obukyayi era tebesiga Bayudaaya.\nBwewaba nga waliwo ekyawandiikibwa ekisobola okunyonyola obulungi enjawukana eno, kiddayo emabega ku Yibulayimu. Abayudaaya baava mu mwaana wa Ibulayimu Isaaka. Abawarabu baava mu mwana wa Yiburayimu Isimayeeri nga Isimaeri ye mwana w’omuzaana wa Salaayi. (Oluberyebreye 16:1-6) ne Isaaka nga ye mwana w’ekisuubizo anasikira emikisa gya Iburaamu (Oluberyeberye 21:1-3), kitegeeza nti wagenda kubaawo okulwaana wakati w’abaana bano bombi. Olwa Ismaeri okuyisaamu Isaaka amaaso.(Oluberyeberye), Sarayi yagamba Ibraamu okugoba Agali n’omwana we Ismaeri (Oluberyeberye 21:11-21). Kino kisobola okuba nga kyekyaleeta obukyaayi eri Isaaka. Malayika yalagula eri Agali ne Ismaeri nti, “omukono gwe gunaalwananga na buli muntu, n'omukono gwa buli muntu gunaalwananga naye; era anaatuulanga awali baganda be bonna.” (Oluberyeberye 16:11-12).\nEdiini y’Obusiraamu nga Bawalabu abasinga bagigoberera eraze enjawukana eno mu buliwo. Kuraani erina ebiragiro ebitakwatagana eri Abasiraamu ku ngeri gyebalina okukolagganamu n’Abayudaaya. Ewamu, eragira Abasiraamu okuyisa Abayudaaya nga baganda babwe ate ewalala neragira Abasiramu okulumba Abayudaaya abaganye okufuuka Abasiraamu. Ekuraani era eyanjula olutalo ku mwana kki owa Iburaimu alina okuba ow’ekisuubizo. Ebyawandiikibwa eby’Olwebbulaniya biraga nti Isaaka ye mwana w’ekisuubizo. Kuraani eraga nti Isaaka ye mwana w’ekisubizo. Kuraani esomesa nti Iburaimu yabulako katono okusaddaka Ismaeri eri Mukama, ssi Isaaka (ekyawukana nekyo ekiri mu Oluberyeberye 22). Enkayaana ku ani alina okuba omwana w’ekisubizo ekola kinene ku bulumbaganyi wakati w’enjuyi zombi.\nWabula, emirandira gy’enjawukana n’obukyayi wakati wa Ismaeri ne Isaka tegyinyonyola bukyaayi wakati w’Abayudaaya n’Abawarabu leero. Mu mazima, okumala emyaka nkumi na nkumi egy’ebyafaayo by’amassekati g’ebuvanjuba, Abayudaaya n’Abawarabu baali mu mirembe. Ensonga eyaletera enjawukana biro bino. Oluvanyuma lwa Ssematalo ow’okubiri, ekitongole ky’Amawanga Amagatte kyawa ekitundu ekimu ekya Israeli Abayudaaya, akaseera ko, ekifo ekyo kyalimu Abawalabu (Abapalesitayini). Abawalabu abasinga bawakanya nnyo ekya Israeli okweddiza ekitundu ekyo. Abawalabu begatta era nebalumba Isreali okusobola okweddiza ettaka eryo wabula bawangulwa. Okuva olwo, wabaddewo okulumbagana wakati wa Israeli ne balirwana Abawalabu. Isreali nsi eri ku taka ettono enyo kokusinziira era eriraniddwa ensi z’Abawarabu nga Yolodaani, Siriya, Sawudi Alabiya,\nIraq ne Misiri. Ffe bwetutunuulira ensonga eno, , okusinziira ku Bayibuli, tukkiriza nti Israeli erina obuyinza okubeera ku taka Katonda abaana ba Yakobo, bazukulu ba Ibraimu. Mu ngeri yemu era, tukkiriza nti Israel erina okunoonya okutabagana n’okusaamu ekitiibwa balirwana bayo Abawalabu. Zabbuli 122:6 egamba, “Musabirenga Yerusaalemi emirembe: Baliraba omukisa abakwagala.”


Ow'e Makerere yeesowoddeyo avuganye Museveni mu kamyufu ka NRM\nAba Owino batandise okuzimba aw'okusengukira\nEKIBIINA kya ‘' Muljibhai Madhvani Foundation'' kiwaddeyo obukadde 700 okuweerera abayizi abali mu yunivasite nga tebalina busobozi bw'eweerera. Kino kigenda kuyamba okukendeeza ku muwendo gw'abayizi ababadde bawanduka mu yunivasite olw'okubulwa ffiizi.\nSsentebe w'olukiiko olufuzi olw'ekibiina kino, Gerald Ssendaula eyabadde ayogera eri bannamawulire mu Industrial Area mu Kampala yakakasizza nti batongozza sikaala z'omwaka 2019/20 ez'okuweebwa abayizi abatalina busobozi kweweerera ku yunivasite. Guno mulundi gwa 16 ng'ekibiina kiwaayo sikaala zino.\nKyatandikira ku kugaba sikaala za bukadde 200 era ng'ensimbi eziwera obukadde 8,530 ze zaakaweebwayo okusomesa abayizi mu yunivasite bukya kitandika buyambi buno. Abayizi 2,240 be baakaganyulwa mu sikaala zino.\nAbayambibwa be basoma diguli esooka n'abo abali ku misomo egisingawo. Obwa yinginiya, ebyobulamu, obulimi ne tekinoligiya ze kkoosi ezisinga okuba ez'ebbeeyi okusomebwa mu yunivasite bw'ogeraageranya n'amasomo agakwata ku mbeera z'abantu.\nOmukungu w'ekibiina kino, Beatrice Apoto yagambye nti abayizi abasoma ebyobulimi, ebyobulamu (Biology), eby'okutabula eddagala (Chemistry oba Pharmacy),obwa nnansi (nursing), obwa yinginiya, okutabula emmere, tekinologiya, ssaayansi, eddagala ly'ebisolo, ebyobusuubuzi, okujjanjaba abantu, ebya wooteeri n'ebirala be bagenda okuganyulwa mu sikaala zino.\nAbagenda okuganyulwa bateekwa okuba nga baweereddwa ebifo ku yunivasite nga basomyeko omwaka gumu ku kkoosi yaabwe. Ate abasomesa emisomo egisinga ku diguli balina okuba nga baweereddwa ebifo mu yunivasite. Nsalessale w'okusaba wa May 31, 2019\nBuchaman kyaddaaki azuukidde!


Amawulire – CBS FM\nHome Category Amawulire\nParliament eyisizza embalirira eyenyongereza ya buwumbi 617, mu mwaka gw'ensimbi guno 2021/2022 ogusigaddeko omwezi gumu okuggwako. Okusaba kuno kwanjuddwa minister omubeezi ow'ensimbi Henry Musaasasi. Ku mbalirira eyenyongereza eno, ministry y'obwa...\nOmuvubuka omwetissi w'emigugu ku Ben Kiwanuka Street mu Kampala Eric Squat asindikiddwa mu kkomera e Luzira, avunaanibwa kunywa mwenge gwa bandi natasasula. Kigambibwa nti Squat yekatankira eccupa za beer 22...\nPolice mu Kampala ekutte abantu musanvu ku kyaalo Kibiri ekisangibwa ku luguudo lwe Busaabala, lwakuwogganyiza bantu bidondo mu budde obw'ekiro nga bawumuddeko. Abakwatiddwa bannyini mabaala n'amakanisa. Abakwate bano basangiddwa nga...\nEbbeeyi y’amasannyalaze tekendeerangako – parliament etaddewo akakiiko kanoonyereze ku bbibiro lye Bujagaali\nParliament egaanyi okusaba kwa government okusonyiwa ebbibiro lya Bujagaali okuwa omusolo okumala emyaka emirala etaano. Bakkiriziddwako omwaka gumu gwokka, era newasibwawo akakiiko akekiseera ketegereza engeri ebbibiro lino gyerikolamu emirimu gyalyo,...\nOmukazi attiddwa mu ntiisa – police enoonya bba munnamagye\nNakanwagi Mastulah (ali wakati)attiddwa Agambibwa okuba munnamagye akakanye ku mukyala we namutematema namutta, nga kigambibwa nti amulanze gwakunoba naava awakawe. Bino bibadde ku kyalo Bulwanyi Katulaga...\nWorld Wide Fund kirabudde ku mutindo gw’amazzi ga Uganda gwongedde okukendeera – entobazi ezigasengejja abantu bazimalawo\nEkitongole kyénsi yonna ekivunaanyizibwa ku butondebwensi ki World Wide Fund International kitandise kawefube w'okukuuma amazzi ga Uganda okusigala nga mayonjo okutumbula ebyobulamu by'omugigi oguliwo n'ogirijja. Enteekateeka eno etuumiddwa Blue Heart...\nLaddu ekubye abayizi ba primary n’abasomesa babwe – 35 bakoseddwa\nLaddu ekubye abayizi 32 n'abasomesa basatu ku ssomero lya Kembo Nuuhu Islamic Primary school mu bizinga eby'eBuvuma. Laddu ebakubidde mu namuttikwa w'enkuba afudembye emisana ga leero, baddusibwa mu ddwaliro e...\nDr.Monica Musenero minister wa science ne Technology era akulira ekitongole kya Preside ekinoonyereza n'okukola eddagala lya Covid 19 mu Uganda. Wofiisi ya Kaliisoliiso wa government aweereddwa...\nAbantu basatu bafiiridde mu kabenje ka taxi akagudde e Mijeera – babadde bava Masindi\nTaxi efunye akabenje e Mijeera. Ebadde eva Masindi ng'egenda Kampala. Abantu basatu bafiiridde mu kabenje ka mmotoka ekika kya taxi namba UAX 303 F akagudde e...\nObwakabaka bwa Buganda bulagidde abantu bonna abeesenza ku ttaka ly’ebifo by’obuwangwa n’ennono bawandiisibwe okumanya engeri gyebaalisengako\nOwek. David Kiwalabye Male ngaliko ennyumba y'ennono gyeyetegereza Minisita w’obuwangwa, ennono n’obulambuzi mu Bwakabaka bwa Buganda Owek. David Kiwalabye Male ayagala abantu bonna beesenza ku ttaka...


Bukedde Online - Jamiru Mukulu yeegaanye looya mu kkooti\nJamiru Mukulu yeegaanye looya mu kkooti\nMakanika w’ewa Kisekka akwatiddwa ng’abba...\nHajji Hussein Kyanjo assuuse\nJAMIR Mukulu ali ku misango gy’obutujju n’okubeera emabega w’abayeekera ba ADF yeegaanye looya mu maaso g’omulamuzi, Eva Luswata bwe yabadde akomezeddwaawo mu kkooti.\nJamiru Mukulu (ku kkono) mu kkooti n’abasibe abalala.\nLooya wa gavumenti bwe yabadde ayanjula balooya abali mu musango guno yayanjudde looya Fredrick Kalule ng’omu ku balooya abawolereza Mukulu kyokka Mukulu n’awanika omukono n’ategeeza omulamuzi nti oyo looya tamuwangako buyinza bumuwolereza era tamumanyi.\nAnguzu yazzeemu okwetegereza ebiwandiiko ne yeetonda ng’agamba nti musango bwe gwali gutandika Kalule yali omu ku balooya ba Mukulu era yabadde asomye mpapula nkadde.\nAbasibe abalala abavunaanibwa ne Mukulu nabo baalaze omulamuzi Luswata obutali bumativu n’engeri gavumenti gy’ekuttemu omusango n’obulamu bwabwe. Musa Muku Donchu Nabangi yagambye omulamuzi nti; Oweekitiibwa walagira bampe obujjanjabi naye sibufunanga.\nBwe nnali nkyali e Nalufenya aba poliisi bankuba ensigo emu n’efuna ekizibu era nkyali mu bulumi obw’amaanyi.\nBantwala mu ddwaaliro ne bankuba ebifaananyi mu kugulu okunnuma naye bwe byakomawo tebantegeeza kikyamu kikuliko era siddangamu kufuna bujjanjabi.\nAte ye Abdul Rashid Kalaga yategeezezza omulamuzi nti baamukwata mu 2018 ne bamutwala mu kkooti e Jinja gye bamuggulako emisango gy’obutemu n’obutujju kyokka ne bagimuggyako kyokka ate n’addamu okukwatibwa ku misango gye gimu.\nOmulamuzi Luswata yagambye ab’amakomera nti tajja kugenda mu maaso na musango guno nga bamuleetera abasibe abalwadde. Yalagidde balooya ba Musa okuwandiikira akulira amakomera bamutegeeze ekiragiro ky’awadde eky’okutwala omusibe mu ddwaaliro.\nOmulamuzi yagambye nti nga August 30, 2019 lw’agenda okuwa ensala ye oba nga akkiriziganya n’obujulizi bw’oludda oluwaabi nti busobola okutwala omusango mu maaso.\nMukulu avunaanibwa emisango egisoba mu 20.\nEyali omuyambi wa Kayihura awoza gwa ttaka\nBobi Wine bamulabudde\nBajjo Events akonkomalidde ku kkooti\nKkooti egaanye Gavt. okuva mu gw’Abasiraamu


Bukedde Online - Minisita Bakkabulindi ne FUFA beetondere Bannayuganda\nBamasheikh ne ba Sheikhat batikkiddwa\nOKUSINZIIRA ku bye tuzze tubagamba nga tubalabula nti ebintu ebimu bisaanamu obukugu n’abakugu ababitegeera, Uganda okugenda mu maaso. Okusookera ddala, Minisita Bakkabulindi yalonda akakiiko akaddukanya Namboole era bwe kaba kalina ensonga ekalemeredde kaddukira wuwe kuba ye yakalonda.\nEmirimu gy’ekisaawe ky’e Namboole emikulu gye gino; l Okuzannyiramu omupiira l Okutuuzaamu enkiiko (mu bizimbe byamwo) n’okukoleramu obubaga. l Okuddukiramu emisinde n’emizannyo emirala.\nOgw’Abalokole okusabiramu si gwa kisaawe kyokka gukolerwamu. Naye ng’abantu abamanyi ebyekikugu, bandibadde babikka ettundubali ku muddo olwo ne bakola ebyabwe. Cranes bwe yali egenda okusamba Misiri, yaleeta abakugu abaatereeza ekisaawe nga basabye Gavumenti ya wano era baamala emyezi 2 nga bali ku mulimu guno nga basasulwa Gavumenti ya Misiri ttiimu yaabwe esobole okusambira awalungi. Kino kitegeeza ki?\nNti Misiri yeetegeka nti erina okugenda mu World Cup. Kati Uganda erowooza okugenda mu World Cup tesobola na kuloongoosa kisaawe kyayo wadde okukigaana abantu okukikoleramu omulimu gwonna. Kiraga nti minisita tamanyi mirimu gye. Yandibadde asazaamu eky’Abalokole okusabira mu kisaawe ku Lwokuna (nga Cranes ezannya Lwamukaaga) ne badda ku Ssande ng’omupiira guwedde.\nOmukwasi wa Denis Onyango, agamba nti ku ggoolo, Ghana gye yeemulugunyaako nti yanywa, omupiira gwakuba ku bigimusa ebyassibwa mu kisaawe ne gumukuba mu kifuba ne gudda mu kisaawe gye gwasanga omuzannyi wa Ghana eyaguzzaamu. Ebyo bye bimu ku biraga nti Uganda tennatuuka kuzannya World Cup. Uganda yasamba emipiira 2 egy’okwegezaamu nga yeetegekera Ghana ng’ogusooka gwali Lira ogutaalina wadde ekigendererwa.\nTuleme kukwata bintu bukusu kuba ekyo Micho yakikola ng’anoonya obuwagizi mu bantu naye mu nkola entuufu, tekiyamba Cranes. E Lira, teriiyo wadde ttiimu ya Super, wadde omuzannyi amanyiddwa.\nKye bandikoze, bandisambye ttiimu nga Villa, KCCA e Namboole sso si ku kisaawe ky’ekiwempe e Lugogo gye baazannyira Madagascar. Ekirala Uganda yali yeetaaga kugoba mupiira kuba kye kyokka ekyali kigireka mu kibalo.\nKitegeeza nti twali tetwetaaga Guma ne Mawejje ne bassibwa mu kuzibira ne tubulwa abazannyi abalumba mu bungi okuteerawo Okwi ne Miya emipiira okuteeba. Luwagga Kizito yekka ye yafubanga.\nMuzamir Mutyaba yandibadde ayita mu wingi eya ddyo 7 bombi ne batwala omupiira maaso. Cranes yonna teyalina mutima gufiirawo ng’abazannyi abazito era tebeeyagala mu kisaawe. Tamale Mirundi yasinzidde ku leediyo emu n’agamba nti nsaana kukubwa mayinja olw’okugamba nti Cranes tesobola kugenda mu World Cup.\nTamale mmusaasira kuba yandyemalidde nnyo mu byobufuzi n’aleka omupiira gw’atalinaamu bumanyi. Okugamba nti Cranes\nEEbbyyeemiizzaannnnyyoo Ssande October 15, 2017 Bukedde 29 Saddam Juma NKUBUULIRA ALAALI ne George Ssimwogerere Minisita Bakkabulindi ne FUFA beetondere Bannayuganda tejja kuyitamu, nakyogeza bukugu kuba nakirabirawo. Okuva mu 1998, mbadde ne Tamale ng’omupiira tagumanyi wabula nga yeemalira mu bya kuwandiika mawulire. Kitegeeza nti eby’omupiira taddamu okubyogerako asigale mu byabufuzi na byamawulire by’ategeera obulungi.\nEmikolo gy'Ameefuga aga 56 e Kyotera\nMusaayimuto wa Villa bamutuumye 'Edgar Watson'\nOmukugu alaze ebisinga okutabula bannayuganda emitwe;65,000 bayingira Butabika Buli mwaka\nAkatambi k'omukozi atulugunya omwana\nSsemaka aziise omwana we nga mulamu: Kibi!


Bukedde Online - Kenzo ategese kulumba Muzaata e Kibuli amubuulire akana n'akataano\nKenzo ategese kulumba Muzaata e Kibuli amubuulire akana n'akataano\nKasirye Ggwanga aweze okulwanyisa abanene...\nEyali bba wa Kulannama awadde Kenzo amagezi:...\nEDDY Kenzo ategese kulumba Sheikh Nuuhu Muzaata ku muzikiti e Kibuli bw’aba agaanye okwetonda ku by’okumuvvoola nti agende awase nnyina n’okumuyita omuseegu.\nKenzo eyalayidde n’obutaddamu kuyimbira mu Uganda okuggyako nga Muzaata amaze okumwetondera, yategeezezza nti asazeewo asooke akomewo e Uganda asiisire ku muzikiti e Kibuli era si waakuvaawo okutuusa ng’ebya Muzaata biwedde.\nBiddiridde Muzaata okutegeeza abaali ku mukolo Rema Namakula kwe yakyaliza bba omupya, Dr. Hamza Sebunya ewa ssenga we, Sarah Nanteza. Okukyala kwali Naggulu ku Lwokusatu.\nEyo Muzaata gye yasinziira okumulangira nga bw’ali ‘laavunniga’ ssemyekozo eyalemwa okuwasa ng’awoza mbu ayagala alinga nnyina, n’amulangira agende awase nnyina.\nTeyakoma awo n’adda mu Juma ku Lwokutaano n’agamba nti n’empisa ze n’ennyambala ye ey’obuuma mu matu alinga omuseegu. Mu Luzungu, Kenzo yawandiise nti; I am coming back and will be sleeping outside Kibuli mosque until I see Mr. Muzaata, njagala ampoowe ne maama wange.\nKenzo eyabadde omunyiivu yagasseeko nga bw’atakyayagala buyambi bwa muntu yenna amuwa magezi ku nsonga eyo kubanga ye yekka ategeera ky’ayitamu.\nObubaka bw’okwekalakaasiza e Kibuli yabutadde ku mukutu gwe ogwa facebook kyokka bw’amazeeko essaawa bbiri zokka n’agattako obulala nti; “Nkimanyi Uganda yonna nkoowu olw’engeri gye nkuttemu ebintu bya Muzaata era nkimanyi obulamu bwange buyinza obutasigala kye kimu naye tekirina buzibu ne bwe kuba kufa ka nfe.\nNfunye obubaka bungi okuva mu mikwano gyange n’abantu abalala nti nsirike naye sisobola era sikyetaaga kintu kyonna kati.\nNja kuba musanyufu okugoberera maama wange. Muzaata tayinza kung'amba mpase maama wange ate n’atakoma okwo n’agamba ensonga lwaki nnina ‘pin’ mu matu nti ndi museegu ne nsirika.\nOba ensi yonna enkyaye, nkitegeera naye teri amanyi kye mpitamu ssaawa eno. Kye mmanyi Muzaata talina ky’afiirwa kubanga yasoma eddiini n’amala era waakitalo naye nze erinnya lye nzimbidde ebbanga, liri mu kufa olwa bye yayogedde.\nNkola nnyo olw’ebyafaayo bya ffamire yange era nsula ntunula nga nnoonyeza ffamire yange ekyokulya naye essaawa eno oba byonna biggwaawo kabiggweewo Muzaata alina okumbuulira oba omuntu ayinza okuwasa maama we.\nMuzaata olina amaanyi mangi nkimanyi naye ka nkomewo tulabe,\nBiibino by'obadde tomanyi ku mmotoka Bugingo gye yatonedde Suzan Makula\nPoliisi etaddewo amateeka amakakali ku bakuba obucup


Bukedde Online - Bakungâ€™anya birowoozo ku kugaziya Kampala\nBakungâ€™anya birowoozo ku kugaziya Kampala\nAkubye mulamu we lwa ttaka\nAbagambibwa okupangisa motoka ne bazitunda...\nAdded 8th February 2010\nWabula omubaka Michael Mabikke (Makindye East) eyasooseeyo okuwa ebirowoozo yavumiridde ebbago lino nti li-kontana ne Konsityusoni olwâ€™o-kuleeta ekirowoozo kyâ€™okutwala ebitundu Konsitityusoni byâ€™erambika ntiÂ bya Buganda nga Wakiso, Mpigi nâ€™e Mukono nâ€™ebiyingiza mu Kampala.\nBino byabadde mu kakiiko ka palamenti aka gavumentiÂ zâ€™ebitundu akaakubiriziddwaÂ Anthony Iga (Kalungu East) bwe kaatandise okwekenneenya ebbago lyâ€™okugaziya Kampala erya â€˜Kampala Capital City Bill.â€™â€™\nMu konsitityusoni Kampala etwalibwa ngâ€™eri mu Buganda kyokka ngâ€™efugibwa gavumenti eya wakati. Disitulikiti endala eziri mu Buganda zitwalibwa nga ziri wansi wa gavumenti ya Buganda singa enkola ya â€˜Regional Tierâ€™ eba essiddwa mu nkola. Mmengo enkola eno yagigaana kyokka gavumenti yaleteeta ebbago erigissa mu nkola.\nMabikke yagambye nti ebbago lino palamenti tesaanye kulyanguyiriza wabula esooke yeebuuze ku Buganda nâ€™abantu abalala abakwatibwako ensonga zino.\nEbbago lino era litondawo omukunguÂ akulira ekibuga ekya â€˜Executive Directorâ€™ ngâ€™ono yâ€™agenda okudda mu kifo kyaÂ Town Clerk kyokka ngâ€™alondebwa pulezidenti.\nSsenga Ssebbanga onoonya ki mu magulu ga Nambala?\nTaata wa Bobi Wine wa sswaga bulala!


Agamba abeebyokwerinda e Tanzania nga bakolagana n'ab'e Uganda baasalako wooteeri mwe baali basula ne babakwata ng'ababbi ne babalesa na buli kimu omwali ne ssente ze baali bamusasudde, kompyuta z'omu ngalo n'ebikozesebwa ebirala Ate nga batuuse e Mutukula agamba babayisa mu mbeera enzibu ne batulugunyizibwa ng'abakuumaddembe beerimbise mu kukwasisa ebiragiro bya corona. Bino byonna agamba abitadde mu luyimba lwe lw'atuumye ‘Balyamu kirye munda'.\nBafana akaaba lwa\nbizibu na mabanja\nobukadde 8 okukola\nku nsonga ze\nbayimba ku bizibu\nBafana naye ateekateeka\nne banne abalala\nagamba nti embeera\nya corona eyaviirako\nye ekyokulya. Kati yejjusa\nokugenda anti ng'oggyeeko\nokukwatibwa ne banne abalala\nmukaaga ne baggalirwa\nn'okusimbibwa mu kkooti\nolw'okumenya ebiragiro bya\nPulezidenti, ekimu ku bimuluma\ny'engeri gye yakwatibwamu\nne banne okuva mu\nwooteeri mwe baali basuze\ne Tanzania nga bakolagana\nn'ab'e Uganda baasalako\nwooteeri mwe baali basula\nne babakwata ng'ababbi\nne babalesa na buli kimu\nomwali ne ssente ze baali\nz'omu ngalo n'ebikozesebwa\nAte nga batuuse e\nMutukula agamba babayisa\nmu mbeera enzibu\nbeerimbise mu kukwasisa\nebiragiro bya corona. Bino\nbyonna agamba abitadde\nmu luyimba lwe lw'atuumye\n‘Balyamu kirye munda'.\nBakkaanyizza ku by'okutwala abantu ku kyeyo\nAbâ€™e Ssi beemulugunyizza Gavt. obutabakolera lutindo\nAmasomero gâ€™omu byalo gakuweebwa kompyuta


Kabuleta; Gavumenti eteeke amaanyi mu Makolero ne by’obulimi e Busoga - Watchdog Uganda\nKabuleta wamu n'abakulembeze be Busoga\nWakati nga e Ggwanga lyonna liri mu katuugabiro ke by’enfuna , ebbula Lye mirimu, okulinya kwe beeyi ye bintu awamu n’obwavu obukudde ejjembe mu bannaUganda akulira ekisinde kye by’obufuzi ki National Economic Empowerment Dialogue Joseph Kabuleta agamba nti bino byonna bisoboka okudda mu nteeko mu bbanga lya myaka 2 gyokka singa Gavumenti elumirirwa abantu.\nKabuleta agamba nti ne nkola ya Gavumenti okudibya awamu n’okwezza ebirime binnansangwa okugeza nga emwaanyi bampa n’ebirala bikolebwa kagenderere okukuumira abantu mu bwavu ekintu kyagamba nti kirina okukyusibwa.\nOkwogera bino yabadde mu bitundu bye Busoga ku lw’okutaano mu kawefube gwalimu okusisimula bannaUganda okutandika okufaayo ku by’obugagga ebiri mu bitundu mwe bawangalira.\n“ Ye nze nzekka munabyabufuzi mu Uganda agamba nti ddala kituufu tulina okujjako Museveni naye ate tulina n’okulaga aabantu baffe amakubo mwe basobola okufunira okwesiima n’okugaggawala.\nTwagala tusaanyewo obwavu obugoyezzagoyezza abantu baffe mu bitundu eby’enjawulo abamu ne batuuka n’okuggwamu essuubi, nga kino kiletedde n’abamu okufa nga bakyali bato ekitali kulungi n’akatono” Kabuleta bwe yagambye.\nYanyonyodde nti obwavu obuli mu nsawo za bannaUganda bungi nnyo kyokka nga tebalina suubi lya kubuvaamu ate nga nababagamba okuwakanya Gavumenti bafaayo ku kintu kimu kujjako Museveni sso ssi kubakulakulanya.\n“Ekitundu kya Busoga kilina okuddamu amaanyi mu byenfuna nga wano Gavumenti elina okuddamu okuzzaawo amakolero agaaliwo saako n’okwongera amaanyi mu by’obulimi awo abantu beeno bwe bajja okuwona obwavu” Bwe yayongeddeko.\nOluvanyuma ono yaguddewo ofiisi ye kisinde kya NEED eye bendobendo Lye Busoga nga eno District 12 ezikola busoga we zigenda okusimba amakanda okusobola okukakalabya emirimu gy’ekisinde.


Bukedde Online - FR. PAUL ZIRIMENYA: Kiggala omuddugavu asoose okulya Obusosodooti mu Amerika\nFR. PAUL ZIRIMENYA: Kiggala omuddugavu asoose okulya Obusosodooti mu Amerika\nAbazadde abatunda abaana baabwe beeyongedde\nBapasita 10 abasinga obugagga mu Uganda\nFR. PAUL Zirimenya yaziba amatu ku myaka mukaaga, naye bw’otegereza engeri gy’alinnye amadaala okutuuka okuba omusossodooti kiggala Omuddugavu asoose mu Amerika, tolema kwewuunya maanyi ga Katonda!\nBya GEOFFREY KULUBYA\nTeebereza ku myaka 39 gyokka, asumba famire ezisoba mu 3,000 mu kibuga San Francisco, mu nsi emanyiddwa okubaamu abayivu era abagezi abangi ddala. Ate nno n’akikola mu kiseera nga kino ng’abantu badduka mu Klezia n’Ekkanisa ng’ebyensi bibamazeewo!\nY’akulira ekigo kya St. Benedict ekya bakiggala ekiri mu Ssaza ekkulu ery’e San Francisco Archdiocese. Okutegeera amaanyi ge, Abakristu bangi bajja mu klezia bw’aba asoma mmisa, naye ate ne wabaawo abalala bangi abasigala eka nga bano ayogera nabo ku ssimu eya vidiyo oba okwesitula n'abatuukako.\nKwe kugamba nti ebitundu omunaana ebikola ekibuga Francisco omuli Santa Rosa, Monterey, Oakland, Fresno n’ebirala, byonna abiriisa ekigambo.\nYazaalibwa mu 1975, mu maka ga bakadde be Francis Mugerwa ne Robinah Mugerwa ababeera e Kanyanya ku lw’e Gayaza. Fr. Zirimenya ye mwana owookusatu ku baana mwenda bazadde be be baazaala. Weewuunye nti wadde ye Bwanamukulu wa kigo kiramba, naye yazaalibwa mu famire evaamu ab’enzikiriza ez’enjawulo.\nBakadde be wamu ne baganda be Bapolositante, naye abooluganda lwe abalala abamu Bakatoliki.\nMU 2011, Fr. Zirimenya mu kigo kye e San Francisco, yagatta abagole Gwen ne Aaron Cruz enzaalwa z'e China mu kugatta okwakulungula essaawa ezisoba mu 3. Kino kyava ku kuvvuunula obubonero okwatwala ebbanga eddene nga Faaza akozesa bwa Kimerika ate omuvvuunuzi n'akyusiriza abagole mu bw'Ekichina. Olwo nabo ne babavvuunula okuzzaayo mu bw'Ekimerika. Gwen agamba nti okuva ku mbaga, Fr. Zirimenya abalambula lunye okulaba bwe bali mu bufumbo bwabwe.\nKu myaka mukaaga, ettabi ly'omuti lyamukuba ku mutwe n'afuna obuzibu mu kutu. We yawereza emyaka 14 nga takyawulira bulungi ate mu 1997 (ng'ali mu mwaka gwe ogwokubiri ku yunivasite) n'afuukira ddala kiggala.\nAgamba nti okwegomba Obutatoliki kyajja asoma Haaya mu ssomero lya Makerere High, bwe baabasomesanga essomo eryalambikanga enkyukakyuka ssinziggu mu Bufalansa mu kyasa ekya 19. Yanyumirwanga nnyo ebyafaayo bya Eklezia Katolika n’emirimu gyayo.\nOkuggyako Makerere High, amasomero amalala gye yasomera mulimu Makerere Child Study Centre (gye yasomera nnassale), Kako Primary (1980-87), Kibuli SS (1988-1990) ne yunivasite e Makerere (1995-98) gye yafunira diguli mu Social Works and Social Administration (SWASA).\nOluvannyuma yasomerako e Kyambogo (UNISE) mu ttendekero ly’abalina obulemu era eyo yafunayo dipulooma mu kuzza obuggya ebyalo. Mu June wa 2000, Fr. Zirimenya yagenda mu Amerika okusoma ebyeddiini era yaweebwa obusossodooti mu 2007 n’afuuka Chaplain wa bakiggala mu kigo kya St. Benedict.\nMu Amerika, Fr. Zirimenya y’omu ku basossodooti bakiggala omunaana be balina. Agamba nti bwe yafuna ekirowoozo ky’okuyingira Obukatoliki atandike okuyigiriza enjiri, bakadde be baakisanyukira era ne bamukkiriza ne kimuwa amaanyi okumaliriza emisomo gye. Okusoma obusossodooti yakutandika amaze yunivasite, awo nga mu 1999.\nOlwava e Makerere, yakolako mu Kibiina ekigatta bakiggala ekya Uganda National Association for the Deaf (UNAD) mu Kampala.\nOkusinziira ku bye yategeeza ab’akatabo k’amawulire, The Catholic San Francisco,bwe yali akyali mu UNAD gye yasisinkana Faaza Omubirigi, Fr. Reiles Aloyse ow’ekibiina kya Missionaries for Africa, eyabeeranga mu kigo kya Kampalamukadde (St. Matia Mulumba).\nFr. Paul Zirimenya n'omu ku baana b'abatizza mu Amerika mu kigo ky'akulira.\nOno ye yasikiriza Fr. Zirimenya okusoma obusossodooti. “Nnali mumativu nnyo olw’enkyukakyuka ze nnalaba mu bakiggala abakulu we nabeerera mu UNAD, kwe kuwulira nga njagalira ddala okusoma obusossodooti nnyongere okulyowa emyoyo,” Fr. Zirimenya bwe yagambye ng’ajjukira engeri Fr. Aloyse gye yamusikirizaamu okusoma obwaffaaza.\nNga tannagenda mu Amerika, Fr. Zirimenya yasooka kwewandiisa mu Seminario ya St. Mbaaga e Ggaba n’asoma ssaayansi w’embeera z’abantu (Psychology) okwetegekera okusoma ebyeddiini.\n“Nze nno okusooka nnali njagala kubeera mubuulizi wa njiri ng’abaminsane bwe bakola, naye oluvannyuma nnakkiriza okusoma obusossodooti. Okugenda mu Seminario y’e Menlo mu kibuga San Francisco, baatuyita basatu, nze ne bakiggala abalala babiri okuva mu nsi endala. Ssaabasumba w’e San Francisco, William Levada yalaba obwetaavu bw’okusumba bakiggala era n’akikola,” bw’ajjukira.\nFr. Zirimenya agamba nti wadde teyafuna amusosola olw’okubeera kiggala bwe yali asoma obusossodooti, okuba kiggala kyamuwa okusoomooza mu ngeri endala.“Bwe bakwanjula nga omuseminario oba faaza kiggala, abantu beewuunya, oluusi n’ofuna bangi abakweyuna,” bw’atandika “Naye kyangu okukkiriza nti gundi kiggala n’okufuna byonna bye weetaaga okukola emirimu gyo.”\nKyetaagisa nnyo obuvumu, okukyuka n’embeera, obumalirivu n’obugumiikiriza eri obusumba, omuseminario wamu n’ekigo gy’okolera. Okusoomooza okulala buzibu bwa Eklezia okusikiriza abavubuka okugisigalamu.\nMu kifaananyi Robinah Mugerwa\nWadde byonna biri bwe biti, Abakristu bamwagala nnyo. Omu ku bo, Michael Callejas agamba nti ye tasubwa mmisa bw’amanya nti Fr. Zirimenya y’anaagisoma kubanga musaaze nnyo. “Ojja okusinza n’essanyu, n’akwaniriza bulungi ate n’odda eka ng’oli musanyufu,” bwe yagambye..\nEngeri Fr. Zirimenya gy’ayigiriza-amu y'eya bakiggala gye bayigamu, bakozesa bubonero era mu klezia be basingamu awamu n'ab'eng’anda zaabwe n’emikwano.\n'Mutabani waffe Fr. Zirimenya tumwenyumirizaamu nnyo'\nRobinah Mugerwa, maama wa Fr. Zirimenya:\nEttabi ly’omuti bwe lyakuba Paul ne kivaako okufuuka kiggala tetwakimanyirawo mu kusooka, osanga wandibaddewo ekikolebwa.\nNaye wadde yali mu bulumi, yeeyisanga ng’awatali buzibu bwonna. Mukozi nnyo, mugezi ate bw’atandika ku kintu akimalirako ebirowoozo bye byonna.\nOlumu nnamugamba nti mmusabira, Mukama akole ekyamagero addemu okuwulira. Wabula yanziramu nti “Maama ekyo kite, nnawona mu mwoyo wadde ssaawona mu mubiri!”\nEngeri ze zaatuyamba nnyo nga famire. Ffe twogera ku kizibu kye nga tewali kuswala.\nFrancis Mugerwa, taata wa fr. zirimenya:\nNneenyumiriza nnyo mu mutabani wange ono. Kye mmanyi nti akola mangu emikwano, ate emikadde tagisuula. Ayagala nnyo famire ye.\nMu kifaananyi Francis Mugerwa\nNzijukira era nti bwe yalekera awo okuwulira, teyeekubagiza naye yasalawo okukozesa ekizibu kye yafuna okutuuka ku kisinga.\nY’ensonga lwaki bwe yasaba okuyingira Obukatoliki twamukkiriza era ne tumusabira amalirize bulungi emisomo gye.\nAlice Ddamulira, Dayirekita wa St. Mark’s College Namagoma:\nFr. Zirimenya muto wange, kuva buto nga wanjawulo mu ngeri ye. Nga kizibu okumuyitako era ng’atusikiriza. Musaaze ate alina eriiso jjogi okulaba era akola buli kintu mu butuufu bwakyo. Ate tapapa, akola yeetegese.\nNzijukira bwe yakola ebibuuzo bya S6 obulungi ne bamuwa essomo lya SWASA, taata yamusaba akyuse essomo eryo kyokka ye n’aliremerako.\nTwali tumutiisa kuba nti tawulira bulungi, sso nga mu kino Mukama mwe yali ayise okumukozesa ebyamagero.\nMuggya wange si muyeekera\nMichael yalemerako n'anzigyamu omwasi\nBaze mmwagala naye anzisa emiggo


Bukedde Online - Kalungi asibiddwa emyaka ena lwakutta mubaka Nebanda\nKalungi asibiddwa emyaka ena lwakutta mubaka Nebanda\nOmukazi abbye enkoko nebazimusiba mu bulago\nADAM Suleiman Kalungi waakumala emyaka 4 mu kkomera e Luzira lwa kutta omugenzi Cerina Nebanda mu butanwa.\nADAM Suleiman Kalungi wakumala emyaka 4 mu kkomera e Luzira lwa kutta omugenzi Cerina Nebanda mu butanwa.\nOmulamuzi Esta Nambayo owa kkooti e Makindye agambye nti Kalungi yetaaga obudde buno ng’ali yekka okusobola okufumitiriza ku bulamu bwe ssaako n’okumanya obuvunaanyizibwa bwe.\nNambayo bwabadde awa ensala ye era agambye nti yadde nga Nebanda yakola kinene nnyo mu kusaanyawo obulamu bwe, Kalungi nga muganzi we, yalina obuvunaanyizibwa bw’okunyonyola ab’enganda ze kiki ekyabaddewo wabula ye yasalwo ku ddukira Kenya olwo naleka ebigambo nga biyitingana kyokka nga ye amazima agamanyi.\nOmulamuzi era agambye nti okuggyawo ebyali by’ogerebwa nti kyandiba nga gavumenti yalina omukono mu kufa kwa Nebanda, okunoonyezebwa okwamanyi kwakolebwa ate nga kwatwala ssente mpitirivu okutuusa Kalungi bweyakwatibwa kyokka ng’ebbanga lyonna yali amanyi ekigenda mu maaso.\nWano omulamuzi Nambayo waasinzidde namusiba emyaka 4 mu kifo ky’okumuwa ekibonerezo ekisembayo nga kino kyakusibwa amayisa.\nAte ye munne Ali Omar eyasingisibwa ogw’okubeera n’enjaga ekintu ekimenya mateeka, omulamuzi Nambayo amulagidde yebake e Luzira omwaka gumu.\nBino byonna okubaawo nga kkooti ekubyeko bugule abenganda za Kalungi era oluwulidde ensala y’omulamuzi bafulumye mpola mpola nga bwebakaaba.\nYe munnamateeka wa Kalungi, Nsubuga Mubiru agambye nti bagenda kujulira mu kkooti esingawo kubanga obujulizi bwonna bubadde bulaga nti Kalungi siyeyaviirako Nebanda okufa.\nKinajjukirwa nti nga December 14 2012 Nebanda ng’ono yali mubaka omukyala akyikirira Butalejja yafa mu ngeri etategeerekeka wabula abasawo ne bakizuula nti okufa kwe kwava ku bitundu by’omubiri ebyamanyi okulemererwa okukola nga kino kyava ku mwenge n’enjaga gyebamusangamu.\nKalungi asibiddwa emyka ena lwakutta mubaka Nebanda


Bukedde Online - Fayiro y’owa Movit ku by'omuliro gw'e Budo ewedde\nAbatava ku Facebook ne Whats App bubakeeredde!...\nMuseveni agenda kwogera eri Palamenti ku...\nAKULIRA ekitongole kya ISO, Col. Frank Kaka Bagyenda agambye nti bamalirizza kalonda yenna akwata ku fayiro y’omugagga Simpson Birungi nnannyini kkampuni ya Movit bagikwase poliisi eneegitwala mu kkooti.\nBirungi omugagga wa Movit ng'ali ne mukazi we Kyokusiima ku kabaga akamu gye buvuddeko\n‘Ffe buli kyetaagisa okukola ku fayiro eno tukimaze ng’ekisigalidde mulimu gwa poliisi’, Kaka bwe yategeezezza.\nYagambye nti ssinga wabaawo ebisoba ku fayiro eno tebajja kuvunaanyizibwa bw’eneeba emaze okukwasibwa poliisi.\nEnsonda mu ISO zaategeezezza nti fayiro eno erimu ensonga eziwerako okuli okuzuula abaayokya essomero ly’e Budo, eyabapangisa, wamu n’eyabatambuza okukola ekikolwa ekyo.\nAbantu bano bonna, ISO ebalina era bwe yabafunye kwe yasinzidde okukakasa nti, omusango kati guyinza okutwalibwa mu kkooti kuba waliwo obujulizi obumala.\nOmusango gw’okwokya abayizi 20 mu kisulo kya Nassolo ku Budo Junior, gubadde gumaze emyaka 10 okuva mu April wa 2008.\nOmusango gwali gwafa nga ne fayiro yaggalwawo oluvannyuma lwa poliisi okubulwa obujulizi ku bantu abaakwatibwa, okutuusa ISO lwe yaguzuukusizza.\n“Guno omusango gwali mwangu okunoonyerezaako wadde abaana 20 abaafa ennamba nnene, poliisi yandibadde esobola okugumaliriza naye olw’okubanga tebaakola buvunaanyizibwa bwabwe, y’ensonga lwaki twaguzuukusizza era abaakikola ne tubakwata,” ensonda mu ISO bwe zaategeezezza.\nBAGUDDE MU LUKWE LW’OKUTTA ABASIBE MU KADUUKULU;\nAbamu ku baasooka okukwatibwa, bakkiriza okukolagana n’ekitongole kya ISO okwogera amazima, awatali kirala okuggyako amazima ameereere ku bantu b’ebiti ebisatu, eyagula, eyapanga olukwe n’eyavuga abatemu.\nBano, ekitongole kwe kyesigamye okubakozesa ng’abajulizi wadde nga kikyetaaga abajulizi abalala ssinga babeera basobodde okubafuna.\nOlukwe lw’okuttira abasibe mu kaduukulu lwabadde luyisiddwa mu omu ku bakozi mu ISO nga bamusuubizza 50,000,000/- ezaabadde zirina okumuweebwa ng’amaze omulimu.\nOluvannyuma lw’okukunya omuserikale ono yategeezezza bakama be nti, omuntu omu yali amusaba amuyambe awe abasibe abaakwatibwa obutwa bafi ire mu kkomera okusobola okubuza obujulizi.\nDdiiru y’obutwa bwe yalemye kwe kusalawo babatuge butuzi era abakulu mu ISO bwe baakiguddemu, omukozi waabwe ne bamuteeka ku nninga annyonnyole n’abategeeza nti, ssente yazifuna naye eyali amupangisizza yafera mufere yali tajja kwenyigira mu ddiiru eno.\nAbasibe be baagala okutuga ye; Moses Lumu, Julius, Byamukama ne Kiggundu abeewaddeyo okuyamba ISO mu kuwa obujulizi ku by’okwokya Budo.\nKigambibwa nti ssente, okutuuka ku mukozi wa ISO, zaatambuzibwa omukazi eyategeerekeseeko erya Katusiime lyokka.\nOno ISO yamukwata n’agitegeeza nti, ye baamutuma kutwala ssente teyamanya mulimu gwazo.\nMUKA BIRUNGI AKKIRIZIDDWA OKUMULABA;\nOluvannyuma lwa Sheila Birungi Kyokusiima mukazi w’omugagga okwekubira omulanga mu kkooti ng’ayagala ewalirize dayirekita wa ISO, Col. Frank Kaka Bagyenda okutwala bba mu kkooti, ISO yamukkiriza okulaba ku bba.\nKu Lwokusatu ISO yamukkirizza okugenda e Kyengera mu kaduukulu okukyalira bba omulundi ogusoose okuva lwe yakwatibwa wiiki ewedde.


Bukedde Online - Abakulira ppaaka e Busega babaze amateeka amakakali okutangira Coronavirus\nOno mulamuzi tasaaga! Ayagala aba KCCA bakwatibwe...\nABAKULIRA ppaaka y’e Busega ku luguudo lwa Northern Bypass, bataddewo amateeka amakakkali okutangira akawuka ka Coronavirus okusobola okukaziyiza obutakwata abasaabaze abakozesa takisi zaabwe eri oyo anaagaana okusookanga okunaaba mu ngalo si waakukkirizibwa kuzisaabaliramu.\nAbasaabaze nga banaaba mu ngalo nga tebannayingira mu takisi. Ebifaananyi bya JOSEPH MUTEBI\n“Ekigambo kya Pulezidenti w’e ggwanga libeera tteeka era oyo kiwuliriza abeera alina ebibye byeyenoonyeza ng’omuntu, n’ekirala engeri yokka eriwo mu kiseera kino okutaasa obulamu bwa Bannayuganda abawera kunaaba nga mu ngalo ng’ab’ebyobulamu bwe batugambye era buli analinya takisi yaffe alina kusooka kunaaba mu ngalo” bwatyo amyuka akulira ppaaka eno Julius Balemezi bweyategeezezza.\nBalemezi okwogera bino kyaddiridde Pulezidenti Museveni okuyisa ebiragiro eby’enjawulo ku ssenyiga w’e China okusobola okulaba nga tumulwanyisa era mu ppaaka eno bagaddewo dda emiryango ettaano egibadde giyingira ne wasigala ggumu gwokka okusobola okulaba nga buli ayingira mu ppaaka eno asooka kunaaba.\nBakira abamu ku basaabaze abeeyita abawagula ennyo bwe batuuka mu ppaka basooka kugaana kunaaba mu ngalo wabula abagikulira abakulemberwa Balemezi nga bafunvubira okubakiriza okulinya takisi zabwe era oluvannyuma ne bapondooka okukakkana nga bazinabye.\nSsentebe wa ppaaka eno Muhammed Muwonge yatuukiridde aduumira poliisi y’ekitundu kino atula e Katwe ne bamusaba abaawe ku baserikale abanakuuma ppaaka yabwe okuteeka mu nkola ekiragiro kya pulezidenti eri abo abanagaana okugobereera amateeka n’abasubiza okubawa abaserikale bana balamba.\nYayongeddeko nti wadde eddagala lye bagula abasaabaze lye bakozesa okunaaba mu ngalo, sabuuni n’amazzi bitwala ssente nnyingi naye balina okufuba okulaba ng’omulimu gwabwe bagukuuma nga weguli obutaguwera ng’abantu ssenyiga abakutte.\nBasabye ne gavumenti ebayambe ebagulire ku ddala n’obukofiira abantu bwe bambala okutangira akawuka kano era ne basaaba ne pulezidenti Museveni agira aggalawo ensalo za Uganda n’e nsi enddagala gattako n’ekisaawe ky’e nnyonyi okutangira Bannayuganda okufa ng’e nkoko kubanga ssenyiga ono ava mu mawanga g’aberu.


Bukedde Online - Okuwamba abasaabaze kuzzeemu e Masaka\nOkuwamba abasaabaze kuzzeemu e Masaka\nMutabani wa Kayiira avudde mu DP ne yeegat...\nMU bbanga lya myezi mukaaga, abantu musanvu be baakagwa mu katego k'abatemu abeefuula abakola ogw'okusaabaza abantu mu mmotoka ezaabuyonjo mu bitundu by'e Masaka era abantu bana be banyazeeko ssente n'oluvannyuma ne battibwa ate abalala ne basimattuka. Akyasembyeyo okubagwamu ye Fred Tukahirwe ku Lwomukaaga.\nTuhakirwe emmotoka ekika kya Noah yamulondodde okuva e Katwe - Masaka gy'abadde asula, yamulonze mu kabuga k'e Kijjabwemi omulambo gwe ne gusuulibwa ku luguudo lw'e Viilla.\nShafic Mwanje ng'ono yasimattuka okuttibwa abasajja abaamujja ku siteegi ya Shell Buddu mu kibuga Masaka ng'agenda Kyotera, yategeezezza nti balina abantu bangi be bakolagana nabo ekibasobozesa okulondoola abantu ababa ne ssente.\nYayongeddeko nti oluvannyuma lw'okumwefuulira ne bamusiba omuguwa mu bulago baamusaba ssente era ze yalina n'azibawa ne bamulagira akubire omuntu yenna abaweereze obukadde 10 singa yali akayayagala obulamu, yabategeeza nga bw'atalina ssente ezo ne bamujjirayo ebiso n'ennyondo kyokka oluvannyuma ne bamusuula mu kitoogo ky'e Nabajuzi ku ludda e Kyotera.\nOmwogezi wa poliisi mu Greater Masaka Paul Kangavve yalabudde abaatadde obupande ku mmotoka mu kifo ky'ebikuubo nti nabo tebajja kutalizibwa kubanga obupande buno busobola okuggyibwako\nOwa S2 bamugaanyi okusiba enviiri ne yeesuula mu kidiba n'afiiramu


Bayibuli Eyogera Ki ku Kweraliikirira?\nBISOME MU Afrikaans Albanian Amharic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Fijian Finnish French Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kinyarwanda Kirghiz Kirundi Korean Lingala Lithuanian Luganda Luswayiri Luswayiri (Congo) Luvale Luwalabu Macedonian Malagasy Malayalam Maltese Marathi Myanmar Nepali Norwegian Oromo Pangasinan Polish Portuguese Punjabi Quechua (Ayacucho) Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swedish Tagalog Tahitian Tamil Tatar Telugu Tetun Dili Thai Tigrinya Tok Pisin Tsonga Turkish Twi Ukrainian Urdu Vietnamese Xhosa Yoruba Zulu\nBAYIBULI KY’EGAMBA | OKWERALIIKIRIRA\nOkweraliikirira kusobola okuba okw’obulabe oba okw’omuganyulo. Bayibuli etuyamba okumanya okweraliikirira okw’obulabe n’okw’omuganyulo.\nKya bulijjo okweraliikirira?\nOmuntu eyeeraliikirira aba tateredde, abaamu okutya, oba aba n’ebirowoozo bingi. Okuva bwe kiri nti tuli mu nsi erimu ebizibu ebitali bimu, ffenna tusobola okweraliikirira.\nKabaka Dawudi yawandiika nti: “Ndituusa wa okweraliikirira, n’okuba n’ennaku mu mutima gwange buli lunaku?” (Zabbuli 13:2) Kiki ekyayamba Dawudi okwaŋŋanga embeera eyo? Yasaba Katonda n’amutegeeza ebyo ebyali bimweraliikiriza, nga mukakafu nti Katonda yali ajja kumulaga okwagala okutajjulukuka. (Zabbuli 13:5; 62:8) Mu butuufu, Katonda atukubiriza okumutikka emigugu gyaffe. Mu 1 Peetero 5:7 tusoma nti: “[Mukwase Katonda] byonna ebibeeraliikiriza kubanga abafaako.”\nOkubaako kye tukolawo okuyamba abalala kituyamba okukendeeza ku kweraliikirira kwe tulina gye bali\nEmirundi mingi wabaawo ebintu bye tusobola okukola okukendeeza ku kweraliikirira. Ng’ekyokulabirako, omuwandiisi wa Bayibuli Pawulo bwe yali ‘yeeraliikirira olw’ebibiina byonna,’ yakola kyonna ekisoboka okubudaabuda n’okuzzaamu amaanyi ab’oluganda abaali mu bibiina ebyo. (2 Abakkolinso 11:28) Mu ngeri eyo okweraliikirira kwavaamu emiganyulo kubanga kwamukubiriza okubaako ky’akolawo okuyamba abaali beetaaga obuyambi. Bwe kityo bwe kiri n’eri ffe. Naye bwe tuteefiirayo ng’abalala bali mu bwetaavu kisobola okulaga nti tetubaagala.—Engero 17:17.\n‘Temufaayo ku byammwe byokka naye mufeeyo ne ku by’abalala.’—Abafiripi 2:4.\nOyinza otya okwewala okweraliikirira ekisukkiridde?\nAbantu batera okweraliikirira olw’ensobi ze baakola emabega, olw’ebyo bye basuubira okubaawo mu biseera eby’omu maaso, oba olw’eby’enfuna. *\nOkweraliikirira olw’ensobi ez’emabega: Abantu abamu mu kyasa ekyasooka bwe baali tebannafuuka Bakristaayo, baali batamiivu, baali banyazi, baali beenyigira mu bikolwa eby’obugwenyufu, era baali babbi. (1 Abakkolinso 6:9-11) Naye mu kifo ky’okumalira ebirowoozo byabwe ku nsobi ze baakola emabega, baakyusa enneeyisa yaabwe nga bakakafu nti Katonda ow’ekisa ekingi, asonyiwa abo ababa beenenyezza mu bwesimbu. Zabbuli 130:4 wagamba nti: “Ggwe [Katonda] osonyiyira ddala, bw’otyo olyoke oweebwe ekitiibwa.”\nOkweraliikirira ebikwata ku biseera eby’omu maaso: Yesu Kristo yagamba nti: “Temweraliikiriranga bya nkya, kubanga olunaku olw’enkya lunaaba n’ebyeraliikiriza ebyalwo.” (Matayo 6:25, 34) Kiki kye yali ategeeza? Essira lisse ku bizibu by’olina leero. Tobigattako bya nkya, kubanga ekyo kiyinza okukulemesa okusalawo obulungi. Ate era kijjukire nti ebintu abantu bye beeraliikirira oluusi tebibaawo.\nOkweraliikirira ebikwata ku ssente: Omusajja omu ow’amagezi yagamba nti: “Tompa bwavu wadde obugagga.” (Engero 30:8) Omusajja oyo yayagala okubeera omumativu, ate ng’ekyo Katonda ky’ayagala. Abebbulaniya 13:5 wagamba nti: “Temubeeranga na mpisa ya kwagala ssente, naye mubeerenga bamativu ne bye mulina. Kubanga yagamba nti: ‘Sirikuleka n’akatono era sirikwabulira.’” Obutafaananako ssente oluusi eziyinza obutatuyamba, Katonda ye tasobola kulemererwa kuyamba abo abamwesiga era abamwemalirako.\n“Sirabangako mutuukirivu ayabuliddwa, wadde abaana be nga basabiriza emmere.”—Zabbuli 37:25.\nMu 2008, munnamawulire ayitibwa Harriet Green yawandiika ekitundu ekyafulumira mu lupapula lw’amawulire oluyitibwa The Guardian n’agamba nti: “Okweraliikirira kati kugenze ku kigero kipya.” Mu 2014, Patrick O’Connor yawandiika mu lupapula lw’amawulire oluyitibwa The Wall Street Journal n’agamba nti: “Leero, abantu mu Amerika beeraliikirira nnyo okusinga bwe kyali kibadde.”\n“Okweraliikirira okuba mu mutima gw’omuntu kugwennyamiza, naye ebigambo ebirungi biguleetera okusanyuka.” (Engero 12:25) Tewali kubuusabuusa nti ‘amawulire amalungi ag’Obwakabaka’ ‘bigambo birungi.’ (Matayo 24:14) Obwakabaka obwo, gavumenti ya Katonda, ejja okukola ekintu abantu kye batasobola kukola. Ejja kumalawo ebintu byonna ebireetera abantu okweraliikirira, gamba ng’obulwadde n’okufa! “[Katonda] alisangula buli zziga mu maaso [gaffe] era okufa tekulibaawo nate, newakubadde okukungubaga, newakubadde okukaaba, newakubadde obulumi.”—Okubikkulirwa 21:4.\n“Katonda awa essuubi abajjuze essanyu era abawe emirembe olw’okumwesiga.”—Abaruumi 15:13.\n^ lup. 10 Oluusi abantu abeeraliikirira ennyo baba beetaaga okulaba omusawo. Magazini eno tesalirawo muntu yenna bujjanjabi bw’alina kukozesa.\nOyinza Otya Okwaŋŋanga Ebikweraliikiriza mu Bulamu?\nBw’oba weeraliikirira nnyo, Bayibuli eyinza okukuyamba.\nBayibuli Eyogera Ki ku Kweraliikirira\nEbyeraliikiriza Biri Buli Wamu!


Endagaano y’okugula n’okutunda emmwanyi eyongedde okutabula ababaka abali ku ludda oluvuganya government – bagala esazibwemu – CBS FM\nEndagaano y’okugula n’okutunda emmwanyi eyongedde okutabula ababaka abali ku ludda oluvuganya government – bagala esazibwemu\nAbamu ku babaka b’oludda oluvuganya government nga battaanya ku nsonga y’endagaano ekwata ku mmwanyi\nAbabaka ku ludda oluvuganya government basimbye nnakakongo ku nsonga y’okuggyako banna Uganda ebbeetu okulima n’okusuubula emmwanyi.\nBagala government eddemu yetegereze endagaano gyeyakola ne kampuni ya Vinci Coffee Company limited egambibwa okuweebwa olukusa, okusuubula emmwanyi za Uganda, oba okuyita mu kooti esazeemu endagaano eno.\nAbabaka bagamba nti okusinziira ku biri mu ndagaano,kampuni eni kumpi government yeyakwasa yokka obuvunanyizibwa bwonna okuddukaganya ekireme kyemwaanyi mu Uganda.\nMu ndagaano eno ayafuuse kasonsomolera ,government yawa obuyinza eri kampuni eno nti yeyokka erina obuvunanyiizibwa okugereka ebbeeyi y’emmwanyi n’okuzigula mu ggwanga lyonna.\nEra kyakkaanyizibwa nti tewali kampuni ndala yonna ejja kukkirizibwa kugula mmwanyi nga kampuni eno tenafuna mwaanyi zeyetaaga.\nGovernment yeyama okusonyiwa kampuni eno omusolo okumala emyaka 10 nga tesasula yadde ennusu.\nKampuni yeemu eno mu ndagaano government gyeyakola nayo, government yeyama okugikendereza ku bbeeyi y’amasanyalaze genaakozesa ku kkolero lyayo ery’emmwanyi.\nBuli unit y’amasanyalaze kampuni yakugigula cents 5 zokka eziri wansi ddala, okusinziira ku beeyi banansi gyebagulirako amasanyalaze.\nMu lukungaana lwabannamawulire ab’oludda oluvuganya government lwebatuuzizza ku parliament,bagambye nti tebayinza kukkiriza ndagaano eno kussibwa mu nkola ng’ekotoggera bannauganda.\nOmubaka omukyala owa district y’e Mityana era omwogezi w’oludda oluvuganya gavumenti Joyce Bagala agambye nti kyewunyisa nti government ebiita abagwira nebaleka okwegazaanyiza mu buli mulimu olwo banna Uganda nebajjibwako eky’obuggagga kyabwe.\nOmubaka omukyala ow’e Mityana Joyce Bagala\nBagala alumirizza nti ”lino lyandiba ekkobaane okulemesa n’okusuula enteekateeka ya Katikkiro Charles Peter Mayiga eya Mmwaanyi Terimba”\nDr. Abed Bwanika agambye nti wadde bino byonna weebiri bannauganda tebasaanye kulekera awo kusimba mmwanyi.\nBano era basuubizza nti ng’ababaka b’akabondo k’abava mu Buganda bagenda kukyalirako Katikkiro e Mengo bongere okuttaanya n’okulambikibwa ku nsonga y’emmwanyi n’okutalaaga ebitundu by’eggwanga ebirala okuli Bugishu,westnile ne Bushenyi abasinga okulima emmwanyi.\nKatikkiro wa Buganda Charles Peter Mayiga ng’alambula abalimi mu nkola ya mmwanyi terimba,ng’abakubiriza okukuuma omutindo\nDr Abed Bwanika minister webyobulimi ku ludda oluvuganya government alabudde nti byonna ebyakolebwa mu ndagaano eno bigendereddwamu kugoba bannansi ku kirime,n’awa bannauganda amagezi obutagwamu ssuubi era bagende mu maaso okulima emmwanyi mu bungi.\nMunnmatteeka Richard lumu omubaka wa Mityana South yewuunyiza engeri abakulu mu ministry yebyensimbi ,gyebayinza okuteeka omukono ku ndagaano efanaana bwetyo ,egendereddwamu okutatana ebyenfuna byabannansi n’eggwanga lyonna.\nDr philip Lulume Bayiga amyuka ssentebbe wakabondo kababaka abava mu Buganda alabudde nti abantu bonna abaateeka emikono ku ndagaano eyo,bakunoonyerezebwako.\nKinnajjukirwa nti gavument bweyaali tenaateeka mukono ku ndagaano eno ng’eyita mu minister w’ebyensimbi Matia Kasaija , ekitongole kyemwanyi mu Uganda ki UCDA kyaasooka kuwanduukulula Uganda mu mukago gwensi yonna ogwemwanyi ogwa International Coffee Organisation.\nAbabaka bano bagala government erekere banna Uganda ebbeetu okwerimira emmwanyi n’okuzisuubula, nti kubanga Uganda ggwanga erikkiriza buli muntu okwenyigira mu by’obusuubuzi.\nKampuni eyogerwako eya Vinci Coffee Company limited nannyini yo omukyala Enrica Penetti, kigambibwa nti omuntu yoomu government gweyeewolerera trillion 1 n’obuwumbi 400 okuzimba eddwaliro lya Lubowa international super specialized hospital e Lubowa, ku luguudo lwe Entebbe.\nN’okutuusa olwaleero wadde ensimbi nnyingi zaasasanyizibwa ddyo eddwaliro likyali mu lufumo.


Bukedde Online - Col.Dr Kizza Besigye ayogedde ku kuggala Nalufenya\nBesigye ng'ayogera ne bannamawulire\nKYADDAAKI poliisi eggadde ekkomera ly’e Nalufenya mu butongole, eribadde litiibwa ennyo olw’ebikolwa by’okutulugunyizaayo abantu. Entegeka z’okuggala Nalufenya zaasooka kufulumizibwa Bukedde omwezi oguwedde, omuduumizi wa poliisi omuggya Martin Okoth Ochola bwe yategeeza basajja be nti kyatandikirako kuggalawo Nalufenya.\nOchola bwe yabadde mu kakiiko ka Palamenti k’ebyokwerinda yategeezezza nga bwe yabadde amalirizza entegeka z’okuggala Nalufenya kubanga abadde avumaganya poliisi. Patrick Onyango amyuka omwogezi wa poliisi mu ggwanga yakakasizza nga Nalufenya bwe yaggaddwa mu butongole ku Lwokutaano. Onyango yagambye nti Nalufenya libadde kkomera erikuumirwamu abasibe ababa bakwatiddwa ku misango egy’amaanyi mu ggwanga lyonna.\nYategeezezza nti abasibe bonna ababaddeyo baatwaliddwa mu makomera gye baasooka okusibirwa nga tebannaleetebwa Nalufenya. Ate abaserikale nabo baagabiddwa mu bifo eby’enjawulo eby’e ggwanga.\nMumbere lwe yaggyibwa e Nalufunye ng’atwalibwa mu kkooti.\nWe twagendedde mu kyapa ng’abaserikale bakyaliwo e Nalufenya naye nga bali mu ntegeka ezivaawo buli omu adde gye yava ekifo kiggalwe. Ku ntandikwa ya wiiki eno, Martin Ochola yakoze enkyukakyuka endala mu baserikale ba poliisi abawerera ddala 600 era agamu ku mannya g’abo abaakyusiddwa mwabaddemu n’ababadde baduumira e Nalufenya.\nBano kati baagabiddwa mu bifo ebirala gye bagenda okukolera. Onyango bwe yabuuziddwa oba Poliisi terina ntegeka zikozesa bifo birala gye banaatulugunyiza bantu yadde Nalufenya aggaddwa n’ategeeza nti enkola ya poliisi tekkiririza mu kutulugunya bantu era bafuba okulaba ng’ebikolwa bino bikomezebwa wonna mu ggwanga. Yayongeddeko nti poliisi ziddiziddwa obuvunaanyizibwa bw’okukola okunoonyereza ku misango gyonna era batwale n’abasibe mu kkomera awatali kubongerayo mu makomera malala.\nBESIGYE AGAMBA TEKIJJA KUMALAWO KUTULUGUNYA Dr. Kizza Besigye eyali omukulembeze wa FDC yagambye nti okuggala Nalufenya tekijja kumalawo bikolwa bya kutulugunya bantu. Yagambye nti okutulugunya abantu kyafuuka kitundu kya poliisi era kizibu okubaawula.\nYategeezezza nti Nalufenya kibadde kizimbe era wakyaliwo ebifo ebirala we basobola okutulugunyiza abantu Nalufenya ne bw’abeera aggaddwa.\nABANTU BEEKOKKOLA NALUFENYA Omu ku baasibirwako e Nalufenya ataayagadde kumwatuukiriza alojja ebyamukolwako: “Bwe babeera baakakutuusa e Nalufenya basooka kukukwata ng’ekyatika nga bakuwembejja.\nBakubuuza ky’onaalya era n’obuugi bakusookeza mu bulimu amata. Entiisa gy’osooka okufuna bye bisenge eby’emirundi esatu bye bakuyisaamu nga bikutte enzikiza, wadde ng’obudde buba bwa misana. Ekisenge ekisooka kirina akamooli kamu akali waggulu ennyo era abasibe baakakazaako lya kamera.\nAbasibe we babateeka wano bamanyi okulinnya ku bannaabwe ku kibegaabega ne basobola okulaba ebifa ebweru, naye ng’ekinene baba balengera mmotoka eziyita mu luguudo. Abakulira ekkomera omusibe omupya basooka kumubuuza oba ng’alina ekimuluma era abamu ku basibe basooka na kubajjanjabisa.\nShaban Senfuka ng’ alaga ebiwundu bye yafunira e Nalufenya.\nEbisenge bingi mwe basibira abasibe nga beeyawudde era ne bwe babakwata olumu oyinza obutaddamu kulaba ku munno bwe baba babaawudde. Bw’oba oyagala okwetaawuluza olina okukonkona ku lujji, olwo omusirikale n’akuggulira ate naye n’akonkona omulala okutuusa lwe bakuyisa mu bisenge eby’emirundi esatu.\nEbiseera by’emisana mubeera bulungi nnyo, kyokka ekiro wakati w’essaawa 6:00 ne 9:00 mu ttumbi obudde buddaku bunnaabwo. Abasibe be beetaaga okuggyamu ebyama bayitibwa ne batwalibwa mu maaso g’abaserikale ba poliisi.\nMu kiseera kino baleeta owa kkamera n’atandika okukwata buli kimu ekiba kinnyonnyolwa. Ssinga omusibe agezaako okubuzaabuza ng’ayanukula ebitamatiza ku nsonga gye balinako obukakafu nti ogimanyiiko wano w’ofunira obuzibu.\nEmpi, emiggo, ne bbatuuni ziggyibwayo. Olw’okuba omusibe abeera tawuliziganya na bantu bali bweru, abaserikale buli kiseera babeera bagamba nga bwe baafunye abantu abakulumiriza okuzza omusango.\nAbasibe babadde bamanyi okubaggyayo ne babatwala mu bifo ebirala okuli e Buikwe mu kifo ekyekusifu awamu ne Kololo ku Special Operations Unit ekibadde kikulirwa Nickson Agasirwe.\nEkkomera lino lirimu empuku ennene era muno mwe mutera okuteekebwa abasibe ab’omutawaana n’afuna ekifaananyi nti obulamu bwe bukomye. Waliwo n’enkola y’okukoonyesa abasibe ku masannyalaze ne gabakuba, awamu n’okubookesa ebintu nga ppaasi. Kino kikolebwa ku muntu gwe bagamba eyazza omusango ogwa nnaggomola ng’okutta oba okulya mu nsi olukwe.\nEBIKWATA KU NALUFENYA Ekkomera lino ligambibwa nti lyazimbibwa Pulezidenti Idi Amin mu myaka gya 1970 n’e kigendererwa ky’okusibiramu abantu ab’omutawaana kyokka oluvannyuma yafuulibwa poliisi eya bulijjo. Kyokka mu 2002 ekitongole kya Operation ekyali kikulirwa Brig Elly Kayanja bwe kyatandika baasalawo okuteeka amakanda e Nalufenya.\nAbantu bwe beemulugunya ennyo olw’okutuluguyizibwa, Wembley yasattululwa ne bakisikiza Violent Crime Crack Unit. Erinnya lyaddamu ne likyusibwa mu 2007 ne balifuula Rapid Response Unit. Mu December wa 2011 ekitongole kyafuulibwa Special Investigations Unit n’oluvannyuma ekyafuuka Flying Squad.\nMartin Okoth Ochola,


Bukedde Online - Rwanda eggudde ensalo\nSsaabavvulu Balaam adduukiridde ab'e Masin...\nOwa UPDF ku nsalo e Kyanika ng’alagirira abeebidduka.\nRWANDA epondoose n'eggula ensalo yaayo ne Uganda e Katuna ne bakkiriza n'emmotoka ennene ezitambuza ebyamaguzi okusala ensalo. Kyokka Pulezidenti Paul Kagame awadde obukwakkulizo ensalo egguddwaawo kiseera buseera okumala wiiki bbiri okuva June 10 okutuuka June 22 2019.\nAkulira Media Centre Ofwono Opondo yategeezezza nti Uganda yafunye ebbaluwa mu butongole eraga nti bagguddewo ensalo okumala ekiseera kyokka yabadde tannaba kukakasa oba emmotoka za Uganda ezitambuza ebyamaguzi banaazikkiriza okuyingira e Rwanda. Opondo yagambye nti ensonga ezisinga abakungu ba gavumenti ya Rwanda ze babadde bawa nti ze zaaggazaawo ensolo ziraga nti ssi beesimbu n'ayongera okunnyonnyola nti Uganda kesuubire nti okuggulawo ensalo kuno okw'ekiseera kyakwoleka emirimu emirungi era tewali busongasonga bujja kumerukawo.\nRwanda yaggala ensalo yaayo ne Uganda ku nkomerero ya February omwaka guno oluvannyuma lw'okulemwa okukkaanya ne Uganda nga Rwanda erumiriza nti Uganda ewagira abayeekera abaagala okuggyako gavumenti ya pulezidenti Paul Kagame. Wano we baasinziira ne bawa obukwakkulizo nga bwe waliwo Bannansi ba Rwanda be baali baagala Uganda ebakwate okuli omugagga Tribert Rujugiro Ayabatwa omusuubuzi wa taaba. Uganda yagaana obukwakkulizo bwa Rwanda.\nOkusinziira ku mukutu gwa New Times e Rwanda gw'ategeezezza nti ekitongole ekiwooza omusolo ekya Rwanda Revenue Authority (RRA), ensalo bagigguddewo okumala wiiki bbiri nga bagezeza ekifo ekipya kye baakaggulawo we bagenda okusolooleza omusolo.\nMinisita w'ensonga z'ebweru mu Uganda, Sam Kuteesa yasinzidde Kampala n'ategeeza nti ebya Rwanda okuggala ensalo baabagwako bugwi baali tebakisuubira era n'abebyokwerinda abasala ensalo okuva e Rwanda okuyingira Uganda baali bakikola mu bumenyi bw'amateeka.\nENSONGA EZIWALIRIZZA RWANDA OKUGGULAWO ENSALO\nRwanda ebadde efiirwa ssente nnyingi okuva lwe baggala ensalo kuba ebyamaguzi ebisinga ebiva mu Uganda byali biyitira ku nsalo y'e Katuna. Wadde nga wabaddewo okwekangabiriza, kyokka kigambibwa nti ekitongole ekivunaanyizibwa ku by'emisolo ekya Rwanda RevenueAuthority kibadde kifiirwa nnyo ssente ze baali baateeka mu mbalirira. l Bannansi ba Rwanda banyigiriziddwa ekimala.\nEbyamaguzi ebisinga e Rwanda babijja mu Uganda era ekikolwa ky'okuggala ensalo kibadde kikosezza nnyo obulamu bw'abantu omuli n'abayizi abasomera mu Uganda. Abantu bangi babadde batuuka n'okubulwa emmere ate abalala nga bagikukusa n'ebyetaago ebirala wadde nga gubadde musango.\nUganda yagaanyi okukuba Rwanda entiisa Okusinziira ku munnamawulire Andrew Mwenda yategeezezza nti omwaka oguwedde pulezidenti Paul Kagame yamutuma amugambire Pulezidenti Museveni nti si be bajja okusooka okukuba essasi erisooka. Kyokka obubaka bwe yabutuusa ewa Museveni yamuddamu nti kijja kubeera kya busiru okulwana ne Rwanda. Abatunuulizi bagamba nti ekikolwa ky'okuggala ensalo kyali kisuubirwa nti kijja kutabula Uganda eve mu mbeera.\nRwanda yawalirizza okubiggyamu enta olw'okuba Uganda ebadde tevaamu kigambo. l Abakulembeze b'amawanga ga Afrika bangi baayingidde mu nsonga y'okuggala ensalo naddala pulezidenti wa Kenya, Uhuru Kenyatta eyakyalirako abakulembeze b'amawanga gombi n'abawa obubaka bw'okukonjoola ensonga mu mirembe.\nRwanda ne Uganda baaluganda Nga bwe bagamba nti abooluganda bita bwe bikoonagana tebyatika ne nkolagana y'amawanga gombi si nnyangu yakumalawo. Ebyenfuna n'obuwangwa bw'abantu birina akakwate kuba Abanyarwanda bwe bafuna obuzibu mu Uganda gye basinga okubudama.\nBangi ku bafuga Rwanda mu kiseera kino omuli ne Pulezidenti Kagame baasooka kubeera mu Uganda era beetaba butereevu mu lutalo olwaleeta Gavumenti ya NRA mu buyinza. Wadde nga bazze bafunamu bumulumulu, kyokka basigala nga baamukago.\nPaul Kagame eky'okubeera nga ye Pulezidenti w'omukaga gw'amawanga g'obuvanjuba bwa Afrika abadde alina okubeera ekyokulabirako eri amawanga amalala. Mu kiseera kino enkiiko ze babeeramu amawanga gonna gatambulira mu kya kukuuma mirembe ekintu ekibadde kimulabisa obubi.\nOkulabula kwa Uganda kw'ezze ekola ku balabe baayo nga lumu pulezidenti yalabula bonna abaagala okutabangula Uganda tebamanyi maanyi gaayo. Singa basitukiramu tebalina mukisa gwonna guyinza kulama.\nMinisita w'ensonga z'ebweru w'eggwanga, Sam Kuteesa naye yavaayo n'alabula Rwanda obutereevu bakomye okusosonkereza Uganda. Kyaddirira abasirikale ba Rwanda okutta abantu babiri okwali ne Munnayuganda.\nAbabaka emmere bagiridde kikomando\nMutebi yeemulugunyizza ku mutindo gwa baddiifiri\n'Mukomye okuwa abagagga entobazzi okuzisaanyaawo\nOmugagga Sudhir bamuloopye lwa kuyiwa ttaka mu nnyanja Nnalubaale\nMukomye okuwa abagagga entobazi okuzissaanwaawo